title: Yazılıkaya

text: Aluueela on myös heettiäisten temppelien perustusten jäännöksiä, mutta mielenkiintoiseksi paikan tekevät suoraan kallioon kaiverretut jumalten kuvat. Suuremman kammion seiniin kaiverretu hahmot luovat vaikutelman kahdesta kulkueesta jotka etenevät vastakkaisilla puolilla kohti kallion reunaa. Toinen kulkueista kuvaa jumalia ja toinen jumalattaria. Jako ei ole kuitenkaan täysin ehdoton; kolme jumalattareksi tunnistettavaa hahmoa on jumalten joukossa ja yksi jumala on jumalattarien joukossa.Jumalat tunnistaa siitä, että nillä on kippukärkiset saappaat, päässä on hattu , nillä on lyhyet kiltit ja ne marssivat eteenpäin. Jumalattaret on puettu mekkoihin, niillä on jalokivikoruja ja ne on kuvattu seisovan vierekkäin. Jumaluuksien nimet on yleensä kaiverrettu niiden yläpuolelle.


title: Yazılıkaya

text: Hienosti kaiverretut hahmot ovat nykyään luonnollisesti sääilmiöiden rapauttamia. Parhaan vaikutelman niistä saa kun vierailee kammioissa eri vuorokauden aikoina jolloin eri kulmista tuleva auringonvalo luo erilaisia vaikutelmia.


title: Garry Cook

text: Garry Peter Cook (s. 10. tammikuuta 1958 Wednesbury) on brittiläinen pikajuoksija ja olympiamitalisti. Hän oli Britannian joukkueen mukana voittamassa olympiahopeaa pitkästä viestistä vuoden 1984 kesäolympialaisista Los Angelesista. Lisäksi Cook on viestijoukkueen mukana saavuttanut myös MM-pronssia vuoden 1983 MM-kisoista Helsingistä sekä EM-hopeaa vuoden 1982 EM-kilpailuista Ateenasta.


title: Garry Cook

text: Cookin vaimo on niin ikään pikajuoksijana olympiamitaleita saavuttanut Kathy Smallwood-Cook.


title: John Bythesea

text: John Bythesea (15. kesäkuuta 1827 – 18. toukokuuta 1906) oli Kuninkaallisen laivaston upseeri. Hänet palkittiin Viktorian ristillä toiminnastaan hänen vangittuaan kolme venäläistä sotilasta Ahvenanmaalla lähellä Bomarsundin linnoitusta elokuussa 1854. Hän oli kaikkien aikojen toinen henkilö, joka otti Viktorian ristin vastaan.


title: John Bythesea

text: Bythesea osallistui Krimin sodan jälkeen myös toiseen oopiumisotaan Kiinaa vastaan. Hänen sotilasuransa päättyi käytännössä maaliskuussa 1872, jolloin hänen komentamansa "HMS Lord Clyde" ajoi maihin Maltalla ja sen sisaraluksen "HMS Lord Wardenin" oli hinattava se irti. Bythesea ja hänen navigaatioupseerinsa joutuivat sotaoikeuteen, eikä hän saanut enää yhtäkään komentajuutta ennen kuin jäi eläkkeelle laivaston palveluksesta 5. elokuuta 1877. Hänet ylennettiin 17 päivää eläkkeelle jäämisensä jälkeen lippueamiraaliksi.


title: John Bythesea

text: Bythesea kuoli 18. toukokuuta 1906 ja hänet haudattiin Bath Abbeyn kirkon hautausmaalle. Hänen Viktorian ristinsä myytiin Spinkin huutokaupassa vuonna 2007 ja sen osti Michael Ashcroft.


title: John Bythesea

text: Bythesea oli Bathin ritarikunnan jäsen ("Companion").


title: Phil Brown (juoksija)

text: Philip Andrew "Phil" Brown (s. 6. tammikuuta 1962 Birmingham) on brittiläinen pikajuoksija ja olympiamitalisti. Hän oli Britannian joukkueen mukana voittamassa olympiahopeaa pitkästä viestistä vuoden 1984 kesäolympialaisista Los Angelesista. Lisäksi Brown on viestijoukkueen mukana saavuttanut myös MM-hopeaa vuoden 1987 MM-kisoista Roomasta ja MM-pronssia vuoden 1983 MM-kisoista Helsingistä sekä EM-hopeaa vuoden 1982 EM-kilpailuista Ateenasta. Aikuisten arvokisamitalien lisäksi Brown on saavuttanut alle 20-vuotiaiden EM-kilpailuista pikaviestin hopeaa vuonna 1979 Puolan Bydgoszczissa.


title: Phil Brown (juoksija)

text: Brownin serkku on niin ikään pikajuoksijana olympiamitaleita saavuttanut jamaikalainen Don Quarrie.


title: Uudenmaan taidepalkinto

text: Uudenmaan taidepalkinto, aiemmin Uudenmaan taidetoimikunnan taidepalkinto (1998–2007), Uudenmaan läänin taidetoimikunnan taidepalkinto (1969–1997), on vuosittain myönnettä palkinto uusmaalaiselle taiteilijalle tai yhteisölle, joka on yltänyt omalla taiteenalallaan korkeatasoiseen taiteelliseen suoritukseen edellisen vuoden aikana. Palkinto on jaettu vuodesta 1969 lähtien, ja sen on suuruudeltaan 6 000 euroa.


title: Uudenmaan taidepalkinto

text: Palkinto on myönnetty seuraaville henkilöille:


title: Mark Williams (skotlantilainen jalkapalloilija)

text: Mark Williams (s. 15. toukokuuta 1995, Yhdistynyt kuningaskunta) on skotlantilainen jalkapalloilija, joka pelaa puolustajana. Hän on pelannut St Mirrenissä, Alloa Athleticissa sekä Queen’s Park FC:ssä.


text: Williamsin peliura alkoi vuonna 2013 skotlantilaisen St Mirrenin joukkueessa, jossa hän osallistui tammikuussa 2014 ensimmäiseen peliin Celtic FC:tä vastaan, mutta joutui vaihtopenkille eikä päässyt pelaamaan (peli päättyi joukkueen 4–0 tappioon). Williams hakeutui Skotlannin mestaruussarjan joukkueeseen Alloa Athleticiin, jossa sai heinäkuussa 2015 yksivuotisen sopimuksen. Hänen ensiesiintymisensä uudessa joukkueessa tapahtui yhdeksän päivää myöhemmin pelaamalla Scottish Challenge Cupissa täydet 90 minuuttia Brora Rangersia vastaan (ottelu päättyi joukkueen 1–0 voittoon). Ensimmäinen liigaottelu Queen of the Southia vastaan tapahtui saman vuoden elokuussa, joka päättyi 3–1 tappioon.


text: Helmikuussa 2016 Williams liittyi lainasopimuksella Skotlannin Kakkosliigan joukkueeseen Arbroathiin ja maaliskuussa teki uransa ensimmäisen maalin East Stirlingshirea vastaan (peli päättyi joukkueen 3–0 voittoon). Lainasopimuksen päättymiseen jälkeen Alloa kuitenkin putosi kakkosliigasta ja Williamsin sopimus päättyi myös Alloan osalta.


text: Kaudella 2016–17 Williams osallistui Queen’s Parkin otteluihin. Samalla kaudella hän pelasi myös Linlithgow Rosessa.


title: Pembrokeshiren rannikko

text: Pembrokeshiren rannikko on kansallispuisto Walesin länsiosassa. Se on perustettu vuonna 1952 suojelemaan rannikon moninaisia maastonmuotoja.


title: Pembrokeshiren rannikko

text: Puiston pinta-ala on 620 km. Siihen sisältyy rantakallioita, hiekkarantoja, luolia ja satamia. Puistossa kulkee 300 km pitkä vaellusreitti.


title: Brecon Beacons

text: Brecon Beacons on kansallispuisto Walesissa. Se perustettiin vuonna 1957, yhtenä Britannian ensimmäisistä kansallispuistoista. Alueen maisemassa näkyy jääkauden vaikutus.


title: Brecon Beacons

text: Puiston alueella on nummea ja vuoria, korkeimpana 886 m korkea Pen y Fan. Myös linnat ja vesiputoukset kuuluvat puiston nähtävyyksiin.


title: Brecon Beacons

text: Ihminen on muokannut Brecon Beaconsin aluetta molella tapaa vuosisatojen aikana. Siellä on jäänteitä esihistoriallisista asuinpaikoista ja normannivalloituksen aikaisista linnoituksista. Teollisen vallankumouksen aikana nykyisestä kansallispuistosta louhittiin kalkkia, piitä ja rautamalmia. Kaivannaisten kuljettamista vartne rakennettiin 1700- ja 1800-lukujen vaihteessa kanavia.


title: Paul Mariner

text: Paul Mariner (s. 22. toukokuuta 1953 Farnworth, Lancashire) on englantilainen jalkapalloilija ja jalkapallovalmentaja, jonka peliuran parhaat vuodet olivat 1970-luvun lopulla ja 1980-luvun alussa. Hän oli pelipaikaltaan hyökkääjä. Hän oli Ipswich Townin joukkueessa voittamassa FA Cupia vuonna 1978 ja UEFA-cupia vuonna 1981 sekä saavuttamassa kakkossijan Englannin liigan 1. divisioonassa kausina 1980–1981 ja 1981–1982. Hän pelasi myös Englannin maajoukkueessa.


title: Paul Mariner

text: Mariner nousi tähtipelaajaksi Ipswich Townin joukkueessa, johon hän siirtyi Plymouth Argylesta lokakuussa 1976. Hän pelasi Ipswichissä kahdeksan kauden aikana 260 liigaottelua ja teki niissä 96 maalia. Vuonna 1978 Ipswich voitti FA Cupin loppuottelussa Arsenalin ja Mariner valittiin ottelun parhaaksi pelaajaksi. Vuonna 1981 Ipswich voitti UEFA-cupin loppuottelussa alankomaalaisen AZ Alkmaarin yhteismaalein 5–4 ja Mariner teki Ipswichin kolmannen maalin kotivoittoon 3–0 päättyneessä ensimmäisessä osaottelussa.


title: Paul Mariner

text: Helmikuussa 1984 Mariner siirtyi Arsenaliin, jossa hän pelasi runsaan kahden vuoden aikana 60 liigaottelua ja teki niissä 14 maalia. Vuonna 1986 hän siirtyi Portsmouthiin, jossa hän pelasi vuoteen 1988. Viimeisinä pelivuosinaan hän pelasi Yhdysvalloissa.


title: Paul Mariner

text: Valmentajana Mariner on toiminut Yhdysvalloissa ja Kanadassa sekä myös kotimaassaan Plymouth Argylessa vuosina 2009–2010.


title: Paul Mariner

text: Mariner pelasi 35 maaottelua ja teki niissä 13 maalia vuosina 1977–1985. Kaksi maalia yhdessä ottelussa hän teki kesäkuussa 1982 Helsingissä Suomea vastaan, ja tuo ottelu oli yksi viidestä peräkkäisestä Englannin maaottelusta, joissa Mariner teki vähintään yhden maalin. Hän pelasi kahdessa arvokilpailujen lopputurnauksessa: EM-kilpailuissa 1980 hän pääsi kahdessa ottelussa vaihtopelaajana kentälle ja MM-kilpailuissa 1982 hän pelasi täyden ajan kaikissa viidessä ottelussa ja teki maalin Englannin ensimmäisessä ottelussa Ranskaa vastaan.


title: Segisaurus

text: Segisaurus (nimen merkitys: ”Segikanjonin lisko”) on sukupuuttoon kuollut Coelophysidae-heimoon kuuluva dinosaurussuku, joka eli varhaisjurakaudella. Ainoa tunnettu yksilö löydettiin Tsegi Canyonilta, Arizonasta, jonka mukaan se on nimetty. "Segisaurus" on ainoa dinosaurus, joka on koskaan kaivettu siltä alueelta.


title: Segisaurus

text: "Segisaurus" eli noin 183 miljoonaa vuotta sitten jurakaudella. Se oli arviolta noin metrin pituinen, 30 sentin korkuinen ja painoi noin viisi kiloa. Tunnettu yksilö ei kuitenkaan ollut täysikasvuinen, joten se on todellisuudessa voinut kasvaa hieman pidemmäksi. Ei tiedetä, jos "Segisauruksella" oli päässään harja.


title: Segisaurus

text: "Segisaurus" oli pienikokoinen lihansyöjä, joka saalisti enimmäkseen pieniä eläimiä, kuten hyönteisiä sekä liskoja ja muita pieniä selkärankaisia. Lisäksi se saattoi syödä pieniä prosauropodeja ja linnunlantioisia.


title: Segisaurus

text: "Segisauruksen" ainoan fossiilin (UCMP 32101) löysivät paleontologit Robert F. Thomas ja Max Littlesalt Arizonasta vuonna 1933.


title: Segisaurus

text: "Segisauruksen" elinympäristö oli hyvin kuivaa ja hiekkaista aavikkoa, jossa oli dyynejä ja keitaita.


title: Terry McDermott (jalkapalloilija)

text: Terry McDermott (s. 8. joulukuuta 1951 Kirkby, Liverpool) on englantilainen jalkapalloilija, joka pelasi keskikenttäpelaajana. Hän kuului Englannin maajoukkueeseen ja oli Liverpoolin joukkueessa voittamassa kolme kertaa Euroopan cupin, kerran UEFA-cupin, viisi kertaa Englannin liigamestaruuden sekä kahdesti Englannin liigacupin. Kaudella 1979–1980 sekä että valitsivat hänet Englannin vuoden pelaajaksi.


title: Terry McDermott (jalkapalloilija)

text: McDermott aloitti liigauransa vuonna 1969 Buryssä, josta hän siirtyi Newcastle Unitediin helmikuussa 1973. Liverpool osti hänet marraskuussa 1974, ja kahdeksan kauden aikana McDermott pelasi seurassa 232 liigaottelua ja teki niissä 54 maalia. Liverpoolin voittaessa ensimmäisen kerran Euroopan cupin vuonna 1977 McDermott teki maalein 3–1 päättyneessä loppuottelussa saksalaista Borussia Mönchengladbachia vastaan joukkueensa ensimmäisen maalin. Menestyksekkäiden Liverpool-vuosien jälkeen hän palasi Newcastleen syyskuussa 1982 ja pelasi siellä kaksi kautta. Viimeisinä aktiivivuosinaan hän pelasi vielä irlantilaisessa Cork Cityssä ja kyproslaisessa APOEL FC:ssä.


title: Terry McDermott (jalkapalloilija)

text: McDermott pelasi 25 maaottelua ja teki niissä kolme maalia vuosina 1977–1982. Hän pelasi kahdessa ottelussa EM-kilpailuissa 1980 ja kuului Englannin miehistöön myös MM-kilpailuissa 1982 mutta ei päässyt tuolloin kentälle. Maaottelumaaleistaan hän teki kaksi, joista toisen rangaistuspotkusta, Norjaa vastaan syyskuussa 1980 ja yhden Sveitsiä vastaan toukokuussa 1981.


title: Avon Rubber

text: Avon Rubber p.l.c. on brittiläinen yritys, joka on erikoistunut suunnittelemaan ja valmistamaan hengityssuojavarusteita, kumi- ja polymeerituotteita sekä lypsykoneiden osia. Yhtiön päämaja sijaitsee Melkshamissa Englannissa.


title: Avon Rubber

text: Vuonna 1885 Messrs E. G. Browne ja J. C. Margetson ostivat omistukseensa kumiesineisiin erikoistuneen myllyn (Avon Mill -myllyn) Avonin läheltä. Yhtiön tuotteita olivat aluksi, mm. kiinteät renkaat sekä tehtaiden liukuhihnat, mutta jo 1900-luvun alussa yhtiö aloitti paineistettujen polkupyörien ja autonrenkaiden tuotannon. 1950-luvulla yhtiö laajensi toimintaansa ostamalla kilpailevia yrityksiä sekä alkoi valmistaa lentokoneiden osia ja täytettäviä veneitä. Myös kilpa-autojen renkaiden valmistaminen ja toimittaminen urheiluautoluokkiin sekä Formula 1 -sarjaan alkoi (vuoden 1958 lisäksi Avon toimitti F1-renkaita myös vuosina 1981–82).


title: Avon Rubber

text: Vuonna 1994 yhtiön meriosasto Avon Inflatables Ltd. myytiin ja vuodesta 1998 yritys on kuulunut ranskalaiseen Zodiac Marineen. Yhtiön rengasosasto Avon Tyres myytiin yhdysvaltalaiselle renkaita valmistavalle Cooper Tire & Rubber Companylle vuonna 1997.


title: Avon Rubber

text: Kesäkuussa 2005 Avon hankki omistukseensa turvavarusteosasto International Safety Instruments, Inc. (ISI).


title: Avon Rubber

text: Elokuussa 2006 yhdysvaltalainen johtoporras osti Avonin auto-osasto Avon Automotiven, josta muodostui erillinen osasto Avon Automotive Holdings Inc.. Myös vuonna 2008 Avon myi omistamansa aerosoliosaston Crosslinks Ltd.:lle ja kumiseostehtaan .


title: Terry Harryman

text: Terry Harryman (s. 26. syyskuuta 1938) on brittiläinen eläköitynyt rallikartturi. Harryman toimi urallaan muiden muassa Malcolm Wilsonin, Ari Vatasen ja Kalle Grundellin kartanlukijana. Ensimmäisen MM-rallinsa Harryman ajoi Englannin RAC-rallissa 1974 yhdessä Ronnie McCartneyn kanssa. Vuosina 1979–1981 kuljettajana toimi Malcolm Wilson, jonka kanssa hän ajoi kaikkiaan kuusi MM-rallia. Vuonna 1982 Harryman aloitti yhteistyön Ari Vatasen kanssa. Ensimmäisenä vuonna hän toimi Vatasen kartanlukijana kolmessa rallissa kilpaillen myös Wilsonin (1) ja Tony Pondin (2) kanssa. Vuosina 1983–1985 Harryman oli Vatasen vakituinen kartanlukija. Yhteistyö päättyi Vatasen vakavaan onnettomuuteen vuoden 1985 Argentiinan rallissa. Harryman ei onnekseen loukkaantunut mainittavasti onnettomuudessa ja kykeni osallistumaan vielä saman vuoden RAC-rallin yhdessä ruotsalaisen Kalle Grundellin kanssa.


title: Terry Harryman

text: 1986 Harryman osallistui ainoastaan Monte Carlon ralliin ranskalaisen Michele Moutonin kartanlukijana. Mouton ja Harryman ajoivat tuona vuonna pääasiallisesti Saksan mestaruussarjan kilpailuissa. San Remon MM-rallissa samana vuonna Ari Vatanen teki paluun ralliauton rattiin ajaen Harrymanin kanssa 0-autona.


title: Terry Harryman

text: 1987 Harryman osallistui kolmeen MM-ralliin Kalle Grundellin kartanlukijana ja sen lisäksi ajoi Jyväskylän Suurajoissa yhdessä Ari Vatasen kanssa.


title: Terry Harryman

text: 1988 Harryman kipaili lähinnä Englannin avoimessa rallisarjassa ja sen lisäksi joissain Belgiassa ja Hollannissa ajetuissa EM-sarjan ralliessa yhdessä brittiläisen Mark Lovellin kanssa. Seuraavan vuoden ohjelmaan ei kuulunut muita kisoja kuin italialaisen Franco Cunicon kartanlukijana ajettu San Remon MM-ralli. Tämän jälkeen Harryman piti muutaman vuoden taukoa kartanlukijan tehtävistä palaten kaudella 1995 Englannin avoimeen rallisarjaan maanmiehensä Robbie Headin kartanlukijana.


title: Terry Harryman

text: 1997 Harryman toimi kolmessa Englannin sarjan kilpailussa australialaisen Andrew Pinkerin kartanlukijana ja sen lisäksi ajoi RAC-rallin ja neljä Lähi-idän rallisarjan kilpailua omanilaisen Hamed al Wahaibin kartanlukijana. Yhteistyö al Wahaibin kanssa kattoi myös seuraavan kauden, jolloin pari osallistui kuuteen MM-ralliin.


title: Terry Harryman

text: Kaudella 1999 Harryman ajoi kuusi rallia Andrew Pinkerin kartanlukijana sekä Australian MM-rallin saksalaisen Uwe Nittelin kartanlukijana. Kausi jäi Harrymanin viimeiseksi Euroopassa ja MM-sarjassa. Tämän jälkeen vuonna 2000 Harryman osallistui kolmeen Lähi-idän ralliin bahrainilaisen Sheikki Jaber al Khalifan kartanlukijana. 2001 Harryman kilpaili al Khalifan kanssa tämän kotimaan Bahrainin rallissa ja ajoi vihoviimeiset kaksi ralliaan syyrialaisen Mohammed Hamshon kartanlukijana Syyrian ja Jordanian ralleissa vuonna 2003.


title: Pieni Kaitala

text:
Pieni Kaitala () oli inkeriläinen kylä entisessä Lempaalan seurakunnassa Pohjois-Inkerissä Venäjällä. Kylä sijaitsi noin 10 kilometria Suomen ja Venäjän rajalta etelään.
Kylän ensimmäinen asukas oli perimätiedon mukaan Riska Kähäri, ja siksi kylän toisen nimi oli Riskanmäki. Myöhemmin paikalle muutti muita sukuja kuten Savolaiset, Karhut, Paavilaiset ja Steenarit.


title: Pieni Kaitala

text: Vuonna 1926 kylässä oli 7 taloa, joissa asui 23 ihmistä (niistä 22 inkeriläisiä). Vuonna 1934, rajavyöhykkeen laajennettaessa, kylän talot purettiin ja asukkaat siirrettiin muualle.


title: Aston Martin Virage (2011)

text: Aston Martin Virage on Aston Martinin vuosina 2011–2012 valmistama urheiluautomalli, joka suunniteltiin sijoittumaan mallistossa DB9- ja DBS-mallien väliin, joiden kanssa Virage jakoi suurimman osan tekniikastaan. Malli lainaa nimensä alkuperäiseltä vuosina 1989–2000 valmistetulta Aston Martin Viragelta.


title: Aston Martin Virage (2011)

text: Virage esiteltiin Geneven autonäyttelyssä keväällä 2011. Moottorina on 5,9-litrainen V12, joka tuottaa 490 hevosvoimaa tehoa. Korimalleina olivat kaksiovinen coupé ja kangaskattoinen avomalli Volante.


title: Aston Martin Virage (2011)

text: Viragen valmistus lopetettiin syksyllä 2012 vain reilun tuhannen valmistuneen autoyksilön jälkeen, koska DB9- ja DBS-mallien väliin sijoittuvalle mallille ei katsottu olevan tarvetta.


title: North York Moors

text: North York Moors on yksi Britannian 15 kansallispuistosta. Puistoon on alle tunnin ajomatka Yorkista. Sen alueella on laajoja kanervanummia ja ikivanhaa metsää. Puistossa on myös elävää historiaa kuten höyryjunia ja kalastajakyliä.


title: North York Moors

text: Ylänköalueen kallioperä koostuu hiekka- ja savikivestä sekä alueen eteläosissa kalkkipitoisesta hiekkakivestä ja kalkkikivestä. Siellä täällä on jääkauden kasaamia moreeneita ja hiekka- ja soraesiintymiä. Ylänköä halkovat laaksot, joista suurin osa on loivarinteisiä, mutta jotkut joet ovat uurtaneet jyrkempiä rotkolaaksoja. Alue on harvaan asuttua, asutus keskittyy laaksoihin ja niiden reunamille. Talot on rakennettu kalkki- tai hiekkakivestä, ja niiden katto on joko punaista tiiltä tai mustaa liuskekiveä. Peltoja reunustavat kivimuurit tai pensasaidat. Istutettuja havupuumetsiä on Tabular Hillsillä ja Pickeringin pohjoispuolella. Jäänteitä alkuperäisestä metsästä on lähinnä laaksojen rinteillä.


title: Northumberlandin kansallispuisto

text: Northumberlandin kansallispuisto on yksi Britannian 15 kansallispuistosta. Sen alueella on vuoria ja kukkuloita ja Hadrianuksen vallin jäänteitä.


title: Northumberlandin kansallispuisto

text: Northumberlandin kansallispuisto on kaikista Englannin kansallispuistoista kauimpana suurista kaupungeista, siellä on vähiten asukkaita ja vähiten vierailijoita. Puisto perustettiin vuonna 1956. Sen rajat vedettiin ylämaalle niin että kaikki merkittävät asutuskeskukset jätettiin ulkopuolelle - puistoalueen suurin taajama on Elsdonin kylä jossa on noin 50 taloa.


title: Northumberlandin kansallispuisto

text: Puiston tunnuslintu on kuovi. Sielä voi nähdä myös teeriä ja oravia, jotka ovat Englannissa harvinaisia.


title: The Broads

text: The Broads on yksi Britannian 15 kansallispuistosta. Se on Britannian laajin suojeltu kosteikkoalue. Se syntyi kun vanhoille turpeennostoalueille laskettiin vettä. Alueella on seitsemän jokea ja laajoja tulvaniittyjä. Wensum-joki virtaa Norwichiin, joka on kahden tunnin matkan päässä Lontoosta.


title: The Broads

text: The Broadsista tuli kansallispuisto vuonna 1989. Sen alueella asuu noin 6300 henkeä. Puistossa käy vuosittain 7,6 miljoonaa vierailijaa. Puiston pinta-ala on 303 neliökilometriä, ja siellä on yli 300 km vaellusreittejä.


title: South Downs

text: South Downs on yksi Britannian 15 kansallispuistosta. Sen alueella on jyrkkiä valkeita rantakallioita, vihreitä kukkuloita ja viehättäviä pikkukyliä. Kalkkipitoinen maa suosii monia luonnonkukkia ja perhosia. Lähimmät kaupungit ovat Brighton, Portsmouth, Eastbourne ja Winchester, ja Lontookin on vain tunnin matkan päässä.


title: South Downs

text: Puisto on Britannian kansallispuistoista uusin, sen suojelu tuli voimaan 2011. Alueen maisemalliset arvot on huomattu jo 1920-luvulla, ja ensimmäiset suojelupäätökset tehty 1969. Puiston alueella asuu 110 000 ihmistä ja 125 000 lammasta. Siellä käy vuosittain 39 miljoonaa vierailijaa.


title: South Downs

text: Alue on ollut asuttu muinaisajoista asti; Julius Caesar tuli täältä Britanniaan, eikä normannivalloituksen maihinnousupaikka ole kaukana. Puistossa on edelleen rautakautisia asutuspaikkoja. Alue oli alun perin metsää, mutta se raivattiin lammaslaitumeksi. Niittyjen ja laidunten perinnemaisemaa on raivattu pelloiksi, ja nykyisin niittyä on vain kolme prosenttia kansallispuiston alueesta.


title: Cairngormsin kansallispuisto

text: Cairngormsin kansallispuisto on toinen Skotlannin kahdesta ja suurin Britannian 15 kansallispuistosta. Sen alueella ovat korkeimmat vuoret ja laajimmat luonnontilaiset metsät. Puistossa on myös kirkasvetisiä jokia ja järviä, nummea ja peltomaata.


title: Cairngormsin kansallispuisto

text: Puisto on pinta-alaltaan 4 528 neliökilometriä. Se perustettiin vuonna 2003, ja sitä laajennettiin 2008 ja 2010. Puiston alueella on 55 munroa eli yli 914 m korkeaa huippua. Suurimmat joet ovat Dee, Don ja Spey. Puiston kosteikoihin kuuluu kaksi Ramsarin sopimus-kohdetta.


Loch Lomondin ja Trossachsin kansallispuisto on toinen Skotlannin kahdesta ja yksi Britannian 15 kansallispuistosta. Sen alueella on 22 suurta järveä tai merenlahtea ("lochs"), 21 vuorta (munroa) ja noin 50 jokea tai puroa. Puiatoon on alle tunnin matka Glasgowista.


title: Loch Lomondin ja Trossachsin kansallispuisto

text: Puisto perustettin vuonna 2002. Sen pinta-ala on 1865 neliökilometriä. Loch Long ja Loch Goil ovat merenlahtia, ja niissä voi nähdä hylkeitä ja jopa pyöriäisiä. Metso on yksi puiston tunnetuimmista eläinlajeista. Puistoon on merkityy myös useiden tislaamoiden kautta kulkeva viskinystävien reitti.


title: Juhana Minni

text: Juhana Vilho (Wilho) Minni (14. lokakuuta 1879 Joutsa – 11. joulukuuta 1954 Helsinki) oli hallitusneuvos, joka toimi valtiokonttorin pääjohtajana.


title: Juhana Minni

text: Juhana Minnin vanhemmat olivat apteekkari Paul Edvard Minni ja Matilda Sikanen ja puoliso vuodesta 1911 opettaja Gerda Thalus (k. 1949). Minni tuli ylioppilaaksi Viipurin lyseosta 1896, valmistui filosofian kandidaatiksi 1900 ja suoritti ylemmän hallintotutkinnon 1909. Hän oli Kansallis-Osake-Pankin palveluksessa 1900–1904, toimi säästöpankkien tarkastajan apulaisena 1904–1913, valtiokonttorin kirjanpitäjänä 1913–1915, metsähallituksen apukamreerina ja kamreerina 1915–1919, maatalousministeriön kanslistina 1919–1921, opetusministeriön apukamreerina 1921–1923 sekä valtiovarainministeriön vanhempana hallitussihteerinä 1923–1927 ja esittelijäneuvoksena 1927–1940. Valtiokonttorin pääjohtaja hän oli 1940–1947, vt. pääjohtaja 1947–1948 ja panttilainauslaitoksen tarkastaja vuodesta 1948. Hän oli myös muun muassa Suomen säästöpankkien liiton sihteeri 1910–1917, eduskunnan pankkivaliokunnan sihteeri 1910–1917 ja eduskunnan taloudenhoitaja 1935–1940, Suomen Pankin taloudenhoitaja 1911–1953 sekä useiden eri valiokuntien, työryhmien ja komiteoiden jäsen tai puheenjohtaja. Hallitusneuvoksen arvonimi Minnille myönnettiin 1939.


title: Munron klaani

text:
Munron klaani on skotlantilainen klaani.
Munrot tulivat 1000-luvulla Irlannista Skotlannin Ylämaille suvun esi-isän Donald Munron johdolla. Hän saapui auttamaan Skotlannin kuningas Malcolm II:ta taisteluissa Skotlantiin hyökänneitä viikinkejä vastaan. Kuningas myönsi Donald Munrolle maita Ross-shiressä Cromarty Firthin pohjoisrannalla. Suurin osa Munron klaanista asuu tällä kapalla rannalla Dingwallin ja Alnessin seurakunnissa, jota he kutsuvat nimillä Foulis tai The Laird of Foulis. Suvun haaroja on levinnyt myös laajemmin Skotlantiin, kuten pohjoiseen Sutherlandiin sekä Cromarty Firthin eteläpuolelle Black Isleen.


title: Munron klaani

text: Klaani taisteli Skotlannin itsenäisyyden puolesta Skotlannin ensimmäisen itsenäisyyssodan aikana Robert Brucen rinnalla Bannockburnin taistelussa vuonna 1314 sekä Skotlannin toisen itsenäisyyssodan aikana Halidon Hillin taistelussa, missä menehtyi klaanipäällikkö George de Munro. Vuonna 1369 Munrojen klaanipäällikkö Robert de Munro sai surmansa puolustustaistelussa Earl of Rossia vastaan. Hän oli ensimmäinen klaanipäällikkö, josta on kirjallista todistusaineistoa. Tätä aikaisemmat tapahtumat perustuvat suulliseen perinteeseen.


title: Munron klaani

text: Skotlannin kuningas Jaakko I saapui Invernessiin vuonna 1428, ja hän otti kiinni useita johtavia ylämaalaisia. Osa heistä menetti henkensä, mutta Munrot vapautettiin. Lyhyen hallintonsa aikana Skotlannin kuningatar Maria Stuart vieraili Invernessissä vuonna 1562, niin häntä ei päästetty Invernessin linnaan. Munrot yhdessä Fraserin klaanin kanssa saivat tilanteen hoidettua.


title: Munron klaani

text: 1600-luvun alussa Munrot taistelivat Ruotsin kuningas Kustaa II Aadolfin joukoissa kolmikymmenvuotisessa sodassa Saksassa. Skotlannin armeijan kenraali Robert Monro lähetti joukkonsa Irlantiin vuonna 1642, missä käytiin silloin Irlannin liittovaltiosotaa. Vuonna 1746 käydyn Cullodenin taistelun jälkeen klaanit ei ole enää olleet osallisia valtakunnan tapahtumiin, mutta useat Munron suvun jäsenet ovat yksilöinä nousseet huomattavaan asemaan.


title: Suuri Kaitala

text: Suuri Kaitala () oli inkeriläinen kylä entisessä Lempaalan seurakunnassa Pohjois-Inkerissä. Kylä sijaitsi noin 5 kilometria Suomen ja Venäjän rajalta etelään. Kylän toinen nimi oli Viikkinä, mistä johtuu myös venäläinen vastine Vikino.


title: Suuri Kaitala

text:
Vuonna 1854 kylässä asui 182 ihmistä, kaikki inkeriläisiä (äyrämöisiä).
Kylän suurin suku 1900-luvun alussa oli Kähäri. Muita sukuja oli Kojonen, Tirronen ja Paavilainen.


title: Suuri Kaitala

text: Vuonna 1926 kylässä oli 49 taloa, joissa asui 210 ihmistä (niistä 175 suomalaisia). Kylässä toimi suomenkielinen keskikoulu. Vuonna 1934, rajavyöhykkeen laajennettaessa, kylän talot purettiin ja asukkaat siirrettiin muualle.


title: Lännen mies (kirja)

text: Lännenmies on Reijo Mäen vuonna 2008 ilmestynyt yhdeksästoista Vares-dekkari.


title: Lännen mies (kirja)

text: Teoksen aiheita ovat 1970-luvun vasemmistoradikalismi, saksalainen terrorismi ja DEFAn tuottamat revisionistiset itäwesternit, joissa intiaanit esitettiin sorron kohteina ja lännen miehet pahoina.


title: Lännen mies (kirja)

text: Kirjassa esitellään kurikkalaislähtöinen rikosylikomisario Eero Pränni, jonka Vares on tavannut joskus kertausharjoituksessa.


title: Lännen mies (kirja)

text: Lännen mies oli ilmestymisvuonnaan neljänneksi myydyin kotimainen kaunokirja. Turun Sanomien Kimmo Rantanen katsoi Mäen panostaneen kirjan kerronnalliseen puoleen. Savon Sanomien Marko Ikävalkoa häiritsi kirjailijan asennemaailma.  Hän ei myöskään kyennyt yhdistämään, mistä kirjan nimi tulee.


title: Aktinium(III)oksalaatti

text: Aktinium(III)oksalaatti tai aktiniumoksalaatti Ac(CO) on radioaktiivisen alkuaine aktiniumin oksalaatti. Se esiintyy tavallisesti kidevedellisenä dekahydraattina Ac(CO)·10HO.


title: Aktinium(III)oksalaatti

text: Actinium(III)oksalaatti dekahydraattia voidaan valmistaa saostamalla puhdistettu Ac-ioneja sisältävä liuos oksaalihapolla 25 °C lämpötilassa:


title: Aktinium(III)oksalaatti

text: Aktiniumoksalaatista voidaan valmistaa useita muita aktiniumyhdisteitä. Esimerkiksi aktinium(III)oksidia saadaan kun oksalaattia kuumennetaan 1 100 °C:n lämpötilaan (tyhjiössä):


title: Aktinium(III)oksalaatti

text: Aktiniumoksalaatin kiderakenne on samanlainen kuin lantaanioksalaatilla La(CO)·10HO, samoin kuin amerikiumin ja plutoniumin oksalaateilla. Kiderakenne on monokliininen ja sen hilavakiot ovat a=1126 pm, b=997 pm, c=1065 pm, β=111,3°. Yhdiste ei liukene veteen.


title: Äänileikkaus

text: Äänileikkaus on elokuvanteossa eri lähteistä kootun äänimateriaalin muokkaamista kuvamateriaalin leikkaukseen sopivaksi ja kuvakerrontaa täydentäväksi, jatkuvaksi kokonaisuudeksi. Äänileikkaus perustuu edeltä käsin tehtyyn äänisuunnitteluun, ja tavoitteena on luoda elokuvaan sekä teknisesti että taiteellisesti toimiva "ääniraita". Kuunnelmien, radio-ohjelmien ja muiden itsenäisten ääniteosten tuotannossa äänileikkaus on jälkituotannon tärkein vaihe. Äänileikkausta seuraava vaihe on äänien miksaus keskenään sopiville voimakkuustasoille.


title: Äänileikkaus

text: Äänileikkaus on elokuvanteossa usein monimutkaisempaa ja monivaiheisempaa kuin kuvaleikkaus. Yhdestä elokuvakamerasta peräisin olevien kuvaotosten sijaan elokuvan ääniotoksia kerätään monesta eri lähteestä ja liitetään yhteen paitsi peräkkäin, myös päällekkäin ja lomittain.


title: Äänileikkaus

text: Elokuvan kohtauksesta toiseen siirryttäessä äänen ei tarvitse vaihtua juuri kuvaleikkauksen kohdalla, vaan usein äänessä siirrytään taiteellisista syistä seuraavaan kohtaukseen jo vähän kuvaa aiemmin, seuraavan kohtauksen tapahtumia tai tapahtumapaikkaa ennakoivasti. Tällaista ennakointia tehdään myös elokuvan musiikilla, mutta liikaa käytettynä ennakointi voi viedä tarinalta jännitettä. Vastaavasti edellisen kohtauksen ääni, tai sen osa, voi jatkua seuraavaan kohtaukseen, esimerkiksi näyttelijän puhe kertojanäänenä kun siirrytään takaumaan. Pelkällä äänellä voidaan tehdä myös takauma keskelle kohtausta: henkilöhahmo muistaa eli ”kuulee” tietyn lauseen tai muun äänen menneisyydestään ja kenties ymmärtää sen nyt uudessa valossa.


title: Äänileikkaus

text: Elokuvan äänimateriaali jaetaan


title: Äänileikkaus

text: Näitä kolmea äänimateriaalikokonaisuutta pidetään äänileikkauksessa erillään: kukin kokonaisuus leikataan ja alustavasti myös miksataan erikseen. Niiden keskinäinen säätäminen ja painotus tapahtuu vasta äänileikkausta seuraavassa työvaiheessa, äänimiksauksessa.


title: Äänileikkaus

text: Nykyisin äänileikkaus tehdään valtaosin digitaalisesti työasemalla eli tietokoneella, yleisimpänä ohjelmana Pro Tools. Käytännössä äänieditointi tapahtuu niin, että ääniotoksesta valitaan tarvittava pala, joka siirretään oikeaan kohtaan editointiohjelman aikajanalle. Dialogi ja pistetehosteet kohdistetaan eli synkronoidaan tarkoin oikeaan kohtaan kuvaa. Siirretyn otoksen alkuun ja loppuun tehdään yleensä hyvin nopea ”feidaus” – alussa nosto, lopussa häivytys – rajakohdan pehmentämiseksi.


title: Äänileikkaus

text: Ennen digitaaliaikaa äänileikkaus tehtiin filmileikkauksen tavoin ja sen ohessa leikkelemällä ääninauhan palasia konkreettisesti osiin ja teippaamalla niitä peräkkäin. Ääniotosten välisiä jyrkkiä ”pamahduksia” pyrittiin vaimentamaan leikkaamalla vinoon, jolloin leikkauskohtaan syntyi nopea "ristifeidaus". Toinen tapa oli liuottaa magneettinauhan rautaoksidia skarvikohdassa pois asetoniin kastetulla vanupuikolla.


title: Terry Fenwick

text: Terrence "Terry" William Fenwick (s. 17. marraskuuta 1959 Seaham, County Durham) on englantilainen jalkapalloilija ja jalkapallovalmentaja. Hänen peliuransa parhaat vuodet olivat 1980-luvulla, jolloin hän pelasi myös Englannin maajoukkueessa. Hän oli pelipaikaltaan keskuspuolustaja.


title: Terry Fenwick

text: Fenwick aloitti liigauransa vuonna 1976 Crystal Palacessa, jonka riveissä hän voitti 2. divisioonan mestaruuden vuonna 1979 ja nousi pääsarjatasolle. Vuonna 1980 hän siirtyi Queens Park Rangersiin. Seura voitti 2. divisioonan mestaruuden vuonna 1983 sekä pelasi häviävänä osapuolena vuonna 1982 FA Cupin loppuottelussa, jossa Fenwick teki jatkoajalla 1–1-tasoitusmaalin siirtäen ratkaisun uusintaotteluun, ja vuonna 1986 liigacupin loppuottelussa. Fenwick pelasi QPR:ssä seitsemän vuoden aikana 256 liigaottelua ja teki niissä 33 maalia.


title: Terry Fenwick

text: Fenwick seurasi vuonna 1987 QPR:n entistä valmentajaa Terry Venablesia Tottenham Hotspuriin, jossa hän pelasi 93 liigaottelua ja teki kahdeksan maalia, kaikki rangaistuspotkuista kaudella 1988–1989. Hän pelasi Leicester Cityssä lainalla kahdeksan ottelua kaudella 1990–1991. Peliuransa viimeiset kaudet 1993–1995 Fenwick edusti Swindon Townia.


title: Terry Fenwick

text: Fenwick pelasi 20 maaottelua, ensimmäisen toukokuussa 1984 ja viimeisen helmikuussa 1988 palattuaan yhden ottelun ajaksi maajoukkueeseen yli 1,5 vuoden tauon jälkeen. MM-kilpailuissa 1986 hän pelasi täyden ajan neljässä Englannin viidestä ottelusta. Hän sai kisoissa kolme varoitusta ja joutui jäämään pois neljännesvälieräottelusta Paraguayta vastaan kahden alkulohkossa saamansa varoituksen vuoksi.


title: Terry Fenwick

text: Fenwick kuului joukkueeseen, joka voitti alle 21-vuotiaiden Euroopan-mestaruuden vuonna 1982. Englanti voitti tuolloin Saksan kaksiosaisessa loppuottelussa yhteismaalein 5–4.


title: Terry Fenwick

text: Pelaajauransa jälkeen Fenwick on toiminut valmentajana muun muassa Portsmouthissa vuosina 1995–1998 sekä myöhemmin Trinidad ja Tobagossa.


title: MG ZR

text: MG ZR on MG:n vuosina 2001–2005 valmistama pieni henkilöautomalli. Sen lähes identtinen sisarmalli on Rover 25, mutta ZR oli suunnattu urheilullisemmaksi versioksi. Tavallisten kolmi- ja viisiovisten hatchbackien lisäksi valmistettiin MG Express -nimistä pakettiautoversiota, josta takaistuimet oli poistettu tavaratilan suurentamiseksi. Myös Roverilla oli mallistossaan vastaava Commerce-malli. Toinen perusmallin rinnalla myytävä versio oli maastokelpoisemmaksi tehty MG 3 SW, jota Roverin mallistossa vastasi Rover Streetwise.


title: MG ZR

text: Moottorivalikoimassa olivat 1,4- (102 hv) ja 1,8-litraiset (115/159 hv) bensiinimoottorit sekä 2,0-litrainen (100/115 hv) dieselmoottori.Vuoden 2004 alussa malli koki kasvojenkohotuksen, jossa se sai uudet ajovalot, puskurit ja takaluukun kannen. Myös kojelautaa uudistettiin.


title: Danny (elokuva)

text: Danny on vuonna 2016 ensi-iltansa saanut, Sakari Saksan tuottama ja ohjaama dokumenttielokuva laulaja Dannyn urasta 1960-luvulta 2010-luvulle. Elokuvan ovat käsikirjoittaneet yhdessä ohjaajan kanssa Sylva Lankinen ja Outi Hyytinen, joka on myös elokuvan leikkaaja. Elokuvan on tuottanut Vistafilms Oy.


title: Danny (elokuva)

text: Elokuvassa haastatellaan Dannyn itsensä ohella muun muassa The Islanders -yhtyeen alkuperäisjäseniä, D-Tuotannon Danny Show -kiertueilla mukana olleita työntekijöitä, valokuvaaja Olavi Kaskisuota ja Dannyn ex-vaimoa Liisa Lipsasta. Kuvamateriaalina on käytetty paljon vanhaa arkistomateriaalia Dannyn tv- ja lavaesiintymisistä vuosikymmenten varrelta, perheen kaitafilmeistä ja lehtikuvauksista.


title: Danny (elokuva)

text: "Helsingin Sanomien" Leena Virtanen sanoi dokumenttielokuvan hukkaavan tilaisuutensa kertoa Dannystä jotakin uutta kehnon editointinsa takia. Sen sijaan haastattelujen hän sanoo välittävän ”supisuomalaista huumoria ja vanhojen rokkareiden itseironiaa”.


title: Danny (elokuva)

text:
"Episodi"-elokuvalehdessä Jouni Vikman kirjoitti dokumenttielokuvan olevan hyvässä ja pahassa elämäkerta.
”Tyypilliseen tapaan se esittelee valtavan määrän ihmisiä, joilla on enemmän tai vähemmän sanottavaa elokuvan kohteesta. Saksalla on valtava kiire käydä läpi yli 50 vuotta artistin elämää, ja suhteellisen muhkeasta kestosta huolimatta tuntuu, että juuri kun puhutaan jostain mielenkiintoisesta asiasta, se keskeytetään jonkin epäoleelliselta tuntuvan vuoksi.”


title: Danny (elokuva)

text: "Seura"-lehdessä Arto Pajukallio kirjoitti: ”Vaikka dokkarissa kurkistetaan Dannyn yksityisiinkin oloihin, ei se lopulta kerro henkilöstä mitään mitä ei hyvin tiedettäisi. Hänen taiteellisista ajatuksistaan tai suhtautumisestaan musiikkiin ei hiiskuta lain – kaikki on vain viihdebisnestä, ja ohjelma lopulta jopa mainoshenkistä imagon pönkittämistä. Miellyttävää faneille, mutta jopa turhauttavaa uteliaalle viihdekulttuurin ystävälle.”


title: Danny (elokuva)

text: Film-O-Holic.com-elokuvasivuston Juha Rosenqvist kirjoitti: ”Dannyn faneille dokumentti antaa yhteisen muistelohetken ja muille se toimii kuvitettuna Wikipedia-artikkelina läpikäydessään Dannyn uran ja elämän. Dannyn takana olevasta Ilkka Lipsasesta ei sen sijaan kerrota kovinkaan paljoa, ainakaan siten, että hänestä saisi ihmisenä kiinni.”


title: Danny (elokuva)

text: "Ilta-Sanomien" Tarmo Poussu moitti elokuvaa liiasta myötäsukaisuudesta. ”Kohtalokkain puute muusikon urasta kertovassa dokumentissa on musiikillisen analyysin täydellinen poissaolo. Elokuvassa ei edes mainita sitä erikoista kaksijakoisuutta, joka leimasi koko Dannyn varhaista tähtikautta: ristiriitaa hänen kilttien suomenkielisten iskelmälevytystensä ja vaarallista rock-imagoa rakentavien, englanniksi laulettujen kesäkiertueittensa välillä.”


Englannin 1. divisioonan kausi 1991–1992 oli viimeinen kausi, jolloin 1. divisioona oli Englannin jalkapalloliigan korkein taso. Seuraavalla kaudella sen korvasi Valioliiga. Mestaruuden voitti Leeds United neljän pisteen erolla Manchester Unitediin ja seitsemän pisteen erolla Sheffield Wednesdayhyn. Sarjasta putosivat Luton Town, Notts County ja West Ham United. Maalikuninkuuden voitti 29 maalia tehnyt Ian Wright, joka kauden alkupuolella syyskuussa 1991 siirtyi Crystal Palacesta Arsenaliin.


title: Broadway (albumi)

text: Broadway on Renée Flemingin studioalbumi, joka julkaistiin 7. syyskuuta 2018.


title: Broadway (albumi)

text: Albumi sisältää kappaleita eri musikaaleista.


title: Solus (käyttöjärjestelmä)

text: Solus on itsenäinen Linux-jakelupaketti työpöytäkäyttöön. Se on jatkuvasti päivittyvä jakelu (engl. Rolling Release) iskulauseella "Asenna tänään. Vastaanota päivityksiä ikuisesti" (engl. "Install Today, Updates Forever"). Solus sisältää laajan valikoiman työpöytäympäristöjä riippuen julkaisusta. Vaihtoehdot ovat Soluksen oma Budgie-työpöytä, GNOME, MATE, ja pian KDE Plasma.


title: Solus (käyttöjärjestelmä)

text: Solus on saatavilla tällä hetkellä kolmena versiona:Peter O 'Connor työstää versiota Plasma-Työpöydälle


title: Kolmijalkainen mies

text: Kolmijalkainen mies on Reijo Mäen vuonna 2010 ilmestynyt 21. Vares-dekkari.


title: Kolmijalkainen mies

text: "Kolmijalkaisen miehen" aiheina ovat taideväärennökset, itärikollisuus, huumekauppa ja pornoteollisuus. Kirjassa novellikirjailija Luusalmi alkaa samaistaa itsensä Mika Waltariin. Miehen alkoholismi ja houreet etenevät siihen pisteeseen, että hänet on toimitettava Kupittaalle hoitoon. Rikollisia kirjassa edustaa muun muassa kansainvälisen tason slummiksi muuttuneelle Varissuolle Algeriasta kulkeutunut Muammar Gaiffari.


title: Kolmijalkainen mies

text: Kirjassa on intertekstuaalinen viittaus Mika Waltarin romaaniin Neljä päivänlaskua. Kolmijalkainen mies viittaa Otto Mäkilän maalaukseen "Vaellus", jonka Waltari kirjassaan ja todellisuudessakin osti. Toisaalta ”kolmijalkainen mies” on myös kirjan kadoksissa oleva pornotähti Jalkanen.


title: Kolmijalkainen mies

text: Kirja oli ilmestymisvuonnaan 2010 kolmanneksi myydyin kotimainen kaunokirja ja sitä myytiin 55 000 kappaletta. Turun Sanomien Matti Komulaisen mielestä Kolmijalkainen mies on Mäkeä parhaimmillaan. Helsingin Sanomien Keijo Kettusen mielestä Mäki pysyy aikuisviihdettä kuvatessaan yllättävänkin pitkälti hyvän maun rajoissa ja kirja kuuluu Vares-saagan parempaan puoliskoon. Keskisuomalaisen Mikko Variksen mukaan Mäellä on tarkka korva ihmisten puheille.


title: Jokohaman metro

text: Jokohaman metro () on Japanin Jokohaman kaupunkia palveleva metrojärjestelmä. Sitä hallinnoi Jokohaman kaupungin liikennelaitos (). Järjestelmään kuuluu kaksi linjaa, sininen linja ja vihreä linja, joiden yhteispituus on 53,4 kilometriä ja joilla on 40 asemaa. Vuonna 2015 Jokohaman metro kuljetti noin 232 miljoonaa matkustajaa; päivittäin käyttäjiä oli sinisellä linjalla noin 520 000, vihreällä 130 000.


title: Jokohaman metro

text: Jokohaman kaupunginvaltuusto päätti metrojärjestelmän rakentamisesta heinäkuussa 1966. Kaupungin maaperä tunnetaan heikkoudestaan: rakennustöiden edetessä kohdattuja vaikeita olosuhteita ratkaistiin eri keinoin, joilla oli oma vaikutuksensa maanrakennustekniikan kehittymiseen. Sinisen linjan ensimmäinen, 5,2 kilometrin pituinen osuus avattiin liikenteelle joulukuussa 1972. Sen jälkeen linjaa vähitellen pidennettiin niin, että se saavutti nykyisen yli 40 kilometrin mittansa vuonna 1999. Sitä lyhyempi vihreä linja avattiin vuorostaan vuonna 2008.


title: Jokohaman metro

text: Jokohaman metroon kuuluu virallisesti kolme linjaa, mutta niistä kahta liikennöidään yhtenä, 40,4 kilometrin pituisena sinisenä linjana. Se kulkee pohjois–eteläsuuntaisesti Azaminosta kaupungin keskiosien halki Shin-Yokohaman ja Jokohaman rautatieasemien kautta Totsukaan ja Fujisawan kaupungin Shōnandaihin saakka. Sinisellä linjalla ajetaan myös "kaisoku"-pikavuoroja, jotka ohittavat osan asemista. Vihreä linja palvelee puolestaan kaupungin pohjoisosien lähiöitä ja siltä on kahdelta asemalta vaihtoyhteys siniselle linjalle. Molemmilta linjoilta on lisäksi useita vaihtoyhteyksiä eri rautatieyhtiöiden, JR Higashi-Nihonin, Tōkyūn, Keikyūn, Sōtetsun, Jokohama-pikarautatien ja Odakyūn linjoille.


title: Penikat

text: Penikat on osa Kivalot-vaaramuodostelmaa. Penikat kuuluvat Martimoaavan soidensuojelualueen, joka sijaitsee Keminmaan ja Simon pohjoisosissa.


title: Penikat

text: Penikoihin kuuluu:


title: Coline Serreau

text: Coline Serreau (s. 29. lokakuuta 1947 Pariisi) on ranskalainen käsikirjoittaja, elokuvaohjaaja ja näyttelijä. Serreau aloitti elokuvauransa yhteiskunnallisilla elokuvilla, mutta varsinaista kaupallista menestystä hän on niittänyt komedioillaan, kuten "Villi aviokriisi".


title: Coline Serreau

text: Serreau aloitti näyttelijän uransa vuonna 1970: hänen ensimmäinen näyttämönsä oli Théâtre du Vieux-Colombier. Serreaulla oli roolitehtäviä muun muassa William Shakespearen ja Bertolt Brechtin näytelmissä. Lisäksi hän näytteli itsekirjoittamissaan teoksissa. Serreaun ohjaajana toimi useaan otteeseen sveitsiläinen Benno Besson (1922–2006).


title: Coline Serreau

text: Serreaun ensimmäinen elokuvatyö oli käsikirjoittajana ja näyttelijänä Jean-Louis Bertucellin (1942–2014) ohjaamassa teoksessa "On s'est trompé d'histoire d'amour" (1973). Serreau ohjasi 1970-luvulla muutaman yhteiskunnallisesti kantaa ottavan elokuvan, mutta hänen varsinaiset kassamenestyksensä olivat komedioita, kuten "Trois hommes et un couffin" (1985) ja "Äiti! Sängyssäsi on valkoinen mies!" ("Romuald et Juliette", 1989). Elokuvissaan Serreau käsittelee aikakautensa tapoja ja seksuaalisia tabuja hienovaraisen huumorin ja ironian keinoin.


title: Coline Serreau

text: Komediasta "Trois hommes et un couffin" tehtiin vuonna 1987 Hollywood-versio "Kolme miestä ja baby" ("Three Men and a Baby") ohjaajanaan Leonard Nimoy.


title: Coline Serreau

text: Coline Serreaun isä oli teatteriammattilainen Jean-Marie Serreau (1915–1973).


title: Carouge

text: Carouge on kaupunki Sveitsissä Geneven kantonissa. Kaupungissa on runsaat 22 000 asukasta.


title: Carouge

text: Carouge sijaitsee Genevenjärven lounaispuolella ja Geneven eteläpuolella. Kaupunki rajoittuu pohjoisessa Arvejokeen. Sen naapurikaupunkeja ovat pohjoisessa Geneve, idässä Veyrier ja lännessä Lancy. Carouge muodostaa yhtenäisen kaupunkialueen naapurikuntiensa kanssa.


title: Carouge

text: Carougesta on moottoritieliityntä (A1a) moottoritielle A1 Perlyyn.


title: Veyrier

text: Veyrier on kaupunki Sveitsissä Geneven kantonissa. Kaupungissa on runsaat 11 000 asukasta.


title: Veyrier

text: Veyrier sijaitsee Genevenjärven lounaispuolella ja Geneven eteläpuolella. Kaupunki rajoittuu pohjoisessa Arvejokeen. Sen naapurikaupunkeja pohjoisessa ovat Geneve ja Carouge, idässä Veyrier rajoittuu Ranskaan.


title: Toivo K. Laakso

text: Toivo Kustaa Laakso (6. kesäkuuta 1899 Tampere – 1979) oli suomalainen diplomi-insinööri, joka tutki myös parapsykologiaa.


title: Toivo K. Laakso

text:
Laakson vanhemmat olivat kauppias Ville Wessman ja Hymmi Armida Irene Fagerlund. Hän pääsi ylioppilaaksi 1919 ja valmistui diplomi-insinööriksi 1926. Laakso teki opintomatkat Englantiin 1932, Unkariin 1934 ja
Yhdysvaltoihin 1939.


title: Toivo K. Laakso

text: Laakso oli Teknillisen korkeakoulun radiolaboratorion assistenttina 1926–1931, Posti- ja lennätinhallituksen yleisradioinsinöörinä 1929–1933 ja Yleisradion yli-insinöörinä 1934–1937. Hän oli Tampereen teknillisen oppilaitoksen heikkovirtatekniikan lehtorina 1938–1946 ja Helsingin teknillisessä oppilaitoksessa yli-opettajana 1947–1952 ja rehtorina 1948–1952. Hän omisti sähköakustisen insinööritoimisto Sain Helsingissä 1939–1940 ja akustisen insinööritoimisto T. K. Laakson vuodesta 1953 alkaen.


title: Toivo K. Laakso

text: Laakso aloitti parapsykologiset tutkimukset 1940-luvulla ja hän suunnitteli 1938 perustetulle Suomen Parapsykologiselle tutkimusseuralle satunnaislukugeneraattorin ja telepatiakortit. Laakso oli seuran puheenjohtajana 1957–1960. Hän järjesti telepatia- ja psykokinesiatestejä ja hankki selvänäkijä Lilly Åkerblomin tutkimaan Kyllikki Saaren murhaa. Laakso erosi tutkimuseurasta 1960-luvun alussa ja kiinnostui parafysiikasta alkaen myymään muun muassa radioniikan laitteita.


title: Toivo K. Laakso

text: Nimellä "T. K. Laakso":


title: Onex

text: Onex on kaupunki Sveitsissä Geneven kantonissa. Kaupungissa on vajaat 20 000 asukasta.


title: Onex

text: Onex sijaitsee Genevenjärven lounaispuolella ja Genevestä viitisen kilometriä lounaaseen. Kaupunki rajoittuu pohjoisessa Rhônejokeen. Sen naapurikuntia ovat lännessä Confignon, pohjoisessa Vernier, idässä Lancy ja etelässä Plan-les-Ouates. Onex muodostaa yhtenäisen kaupunkialueen naapurikuntiensa kanssa.


title: Heyshamin ydinvoimalaitos

text: Heyshamin ydinvoimalaitos () on kahdesta yksiköstä, joista kummallakin on kaksi AGR-tyyppistä reaktoria, koostuva ydinvoimala Iso-Britannian luoteisrannikolla. Sillä on hallussaan ennätys pisimpään käynnissä olleena kaupallisena ydinvoimalana.


title: Kirklees

text:
Kirklees on kunta (paikallishallinnon yksikkö) Yorkshiressä. Sen keskustaajama on Huddersfield, muita keskittymiä Holmfirth, Kirkburton, Mirfield, Heckmondwike, Cleckheaton, Dewsbury ja Batley.
Kirklees sijaitsee Leedsin ja Manchesterin välillä.


title: Kirklees

text: Vuoden 2011 väestölaskennassa Kirkleesissä oli 422 458 asukasta. Heistä 91,4 % oli englanninkielisiä. Uskonnoltaan asukkaista 53,4 % oli kristittyjä, 23,5 % uskonnottomia ja 14,5 % muslimeita.


title: Kirklees

text: Tarinan mukaan Robin Hood on haudattu Kirkleesiin.


title: Sapporon metro

text: Sapporon metro () on Japanin Hokkaidōn saarella sijaitsevaa Sapporon kaupunkia palveleva metrojärjestelmä. Sitä hallinnoi Sapporon kaupungin liikennelaitos (). Järjestelmään kuuluu kolme linjaa, Nanboku-linja, Tōzai-linja ja Tōhō-linja, joiden yhteispituus on 48,0 kilometriä ja joilla on 49 asemaa. Vuonna 2015 Sapporon metro kuljetti noin 220,6 miljoonaa matkustajaa.


title: Sapporon metro

text: 1950-luvulta lähtien Sapporo kasvoi voimakkaasti, ja syntyi tarve tehokkaalle joukkoliikenneratkaisulle. Kaupunkiin päätettiin rakentaa metro, sillä se toimisi hyvin myös Hokkaidōn vaativissa ilmasto-olosuhteissa. Rakennustyöt aloitettiin maaliskuussa 1969 ja ensimmäinen, 12,1 kilometrin mittainen Nanboku-linjan osuus avattiin liikenteelle vuoden 1971 joulukuussa vain muutamaa kuukautta ennen Sapporon talviolympialaisia. Sapporon metro oli neljäs Japanissa avattu metro. Tōzai-linjan ensimmäinen osa valmistui vuonna 1976, Tōhō-linjan vuonna 1988. Toistaiseksi viimeinen laajennus valmistui Tōzai-linjalle vuonna 1999.


title: Sapporon metro

text: Sapporon metro on kumipyörämetro, jossa juna julkee kumirenkailla maahan asennettua ohjauskiskoa pitkin. Se oli ensimmäinen vastaavanlaista tekniikkaa laajamittaisesti käyttöön ottanut metro. Metrossa hyödynnettiin myös laajalti uutta tietokoneavusteista teknologiaa.


title: Sapporon metro

text: Sapporon metroon kuuluu kolme linjaa. Nanboku- ja Tōhō-linjat ovat pohjois–eteläsuuntaisia linjoja, jotka kulkevat rinnakkain kaupungin keskustan ja Sapporon rautatieaseman kautta. Tōzai-linja on itä–länsisuuntainen linja, joka risteää Nanboku- ja Tōhō-linjojen kanssa Ōdōrin metroasemalla. Sieltä on vaihtoyhteys myös Sapporon raitiolinjalle.


title: Pitkäjärvi (kaupunginosa)

text: Pitkäjärvi on Mikkelin 13. kaupunginosa. Kaupunginosassa sijaitsee Urpolanlampi sekä Pitkäjärvi jonka mukaan kaupunginosa on saanut nimensä.


title: Kattilansilta

text: Kattilansilta on Mikkelin 12. kaupunginosa. Kaupunginosassa sijaitsee Urpolanlampi.


title: Onex (täsmennyssivu)

text: Onex tarkoittaa muun muassa seuraavaa:


title: Punta de Tarifa

text: Punta de Tarifa tai punta Marroqui on niemi Gibraltarinsalmessa Etelä-Espanjassa. Se on Pyreneiden niemimaan ja Manner-Euroopan eteläisin kohta ja kuuluu samalla maapallon äärimmäisiin paikkoihin.


title: Punta de Tarifa

text: Punta de Tarifa on niemi, joka sijaitsee Isla de las Palomasin saaressa Costa de la Luzin eteläosassa Cádizin maakunnassa. Marokkoon on matkaa noin 14 km. Tarifan kaupunki sijaitsee lähellä. Saari oli sotilasaluetta vuoteen 2001 asti. Keinotekoinen kannas yhdistää saaren mantereeseen.


title: Islantilaisten kirja

text: Islantilaisten kirja (isl. "Íslendingabók") on keskiaikainen islantilainen teksti, joka kuvaa saaren asuttamista (v. 870 alk.) ja varhaishistoriaa mukaan lukien poliittista kehitystä ja islantilaisten kristillistymistä (v. 999/1000). Tapahtumien kuvaus jatkuu 1100-luvun alkupuolelle saakka. "Islantilaisten kirja" on vanhin Islannin historiasta kertova teksti ja samalla varhaisin esimerkki proosamuotoisesta kansankielisestä kerronnasta koko Skandinaviassa. Sitä ennen Islannissa oli saatettu kirjalliseen muotoon vain lakeja, sukupuuluetteloja ja mahdollisesti myös käännöksiä latinakielisistä saarnoista ja pyhimyselämäkerroista. "Islantilaisten kirjan" kirjoitti 1100-luvun alkupuolella Ari Viisas ("inn fróði" Þorgilsson). "Islantilaisten kirja" on samalla myös tärkein Arin omasta elämästä kertova lähde.


title: Islantilaisten kirja

text: "Islantilaisten kirja" on säilynyt kahdessa 1600-luvulla tehdyssä paperikäsikirjoituksessa (AM 113 a fol., n. v. 1651, ja AM 113 b fol.). Kumpikin on islantilaisen Jón Erlendssonin tekemä kopio noin vuodelta 1200 peräisin olleesta käsikirjoituksesta, joka ei ole säilynyt. Kaksi "Islantilaisten kirjan" lukua on säilynyt myös muissa käsikirjoituksissa. Käsikirjoituksen GKS 1812 4to siinä osiossa, joka on noin vuodelta 1200, on säilynyt luku 4. Luku 5 taas on säilynyt useimmissa islantilaissaagan "Kana-Þóririn saaga" (isl. "Hœnsa-Þóris saga") säilyneissä käsikirjoituksissa. Nämä säilyneet "Islantilaisten kirjan" luvut on todennäköisesti kopioitu jostain sellaisesta käsikirjoituksesta, joka oli vanhempi kuin se, jota Jón käytti.


title: Islantilaisten kirja

text: "Islantilaisten kirjassa" olevista merkinnöistä on päätelty, että nykypäivään säilynyt versio teoksesta on Arin itsensä uudelleenmuokkaama versio alkuperäisestä, nyt jo kadonneesta tekstistä. Ari kertoo näyttäneensä ensimmäistä kirjoittamaansa käsikirjoitusta ensin Sæmundr Viisaalle sekä piispoille Ketill Þorsteinssonille ja Þorlákr Runólfssonille, mutta muokanneensa sitä sitten näiden antamien kommenttien perusteella. Koska Ketill Þorsteinssonista tuli Hólarin piispa vuonna 1122 ja sekä Sæmundr että Skálholtin piispa Þorlákr kuolivat kumpikin vuonna 1133, on Arin täytynyt kirjoittaa teoksensa ensimmäinen versio näiden vuosien välisenä aikana, joidenkin arvioiden mukaan vuoden 1125 tienoilla.


title: Islantilaisten kirja

text: Ari mainitsee jättäneensä uudesta korjatusta versiostaan pois sukupuuluetteloita ja kuninkaiden elämäntarinat (isl. "konunga ævi") mutta muokanneensa ja laajentaneensa sitä saamiensa lisätietojen ja tarkennusten pohjalta. On pidetty todennäköisenä, että lisätty aineisto on ollut nimenomaan Islantia ja islantilaisia tapahtumia ja henkilöitä koskevaa tietoutta.


title: Islantilaisten kirja

text: Jotkut tutkijat ovat pitäneet mahdollisena, että "Islantilaisten kirjan" ensimmäisessä versiossa olleet kuninkaiden elämäntarinat olisivat olleet melko laaja osio. Nykytutkijoista monet pitävät kuitenkin todennäköisenä, ettei tämä Arin pois jättämä osio ollut pitkä ja laaja. Siinä listattiin mahdollisesti vain kuninkaiden hallintokaudet ja kuvattiin näihin liitettyjä merkittävimpiä tapahtumia. Jotkut tutkijat ovatkin pitäneet mahdollisena, ettei nykypäivään säilynyt versio poikkea merkittävästi Ari ensimmäisestä versiosta.


title: Islantilaisten kirja

text: Koska "Islantilaisten kirja" on varhaisin kansankielinen historiateos Islannissa ja Skandinaviassa, ei Arilla ollut kotoperäisiä esikuvia teokselleen. On pidetty mahdollisena, että yllyke kansankielen käyttöön saattoi tulla Britteinsaarilta, missä myös laadittiin keskiajalla kansankielistä kirjallisuutta. Tutkijat ovat toisaalta pitäneet todennäköisenä, että Arin esikuvana olivat eurooppalaiset hagiografiset teokset ja historiateokset, kuten Bedan kirkkohistoria ja Adam Bremeniläisen Hampurin piispojen historia. Niiden lisäksi Islannissa on oletettavasti ollut Arin aikana saatavilla myös eurooppalaisia pyhimyselämäkertoja, sillä 1100-luvun puolivälissä kirjoitetussa ensimmäisessä islannin kieliopissa (isl. "Fyrsta málfræðiritgerðin") mainitaan tuolloin tunnetun "pyhiä käännöksiä" (isl. "þýðingar helgar"), jonka oletetaan viittaavan käännöksiin latinankielisistä saarnoista ja pyhimyselämäkerroista. "Islantilaisten kirja" ei kuitenkaan kuvaa pelkästään kirkkohistoriaa vaan myös maallisia tapahtumia. Joka tapauksessa "Islantilaisten kirjassa" näkyy latinankielisen kirjallisuuden vaikutus. Myös Arin islantilaisten lainpuhujien (isl. "lögsögumaðr") kausille pohjautuva kronologia liittyy eurooppalaiseen ajanlaskuun.


title: Islantilaisten kirja

text: Useissa keskiaikaisissa islantilaisissa saagoissa, kuten Snorri Sturlusonin "Heimskringlassa", "Landnámabókin" Hauksbók-versiossa, piispa Jón Ögmundssonista kertovassa saagassa ja "Eyrin asukkaiden saagassa", Ari mainitaan merkittävänä auktoriteettinä mitä tulee Norjan kuninkaita, varhaisimpia islantilaisia ja Islannin ensimmäisiä piispoja koskevaan tietoon. On epäilty, että esimerkiksi Snorri Sturlusonilla on saattanut olla ensikäden tietoa "Islantilaisten kirjasta" tai mahdollisista muista Arin teoksista. Snorrin ottaessa haltuunsa Magnús Pálssonilta Reykholtin tilan, Magnús ja tämän vaimo Hallfríðr, joka oli Arin lapsenlapsi, elivät tilalla yhdessä Snorrin kanssa useamman vuoden. On pidetty mahdollisena, että edellä mainitun järjestelyn seurauksena Snorrilla saattoi olla pääsy Arin kirjoittamiin teoksiin.


title: Islantilaisten kirja

text: Ari käsitteli "Islantilaisten kirjassa" tapahtumia, jotka kuuluivat lähimenneisyyteen. Tapahtumissa mukana olleita tai tällaisten henkilöiden kertomuksia kuulleita oli Arin aikana vielä elossa, ja kuvattaessa Arin omaa aikakautta 1100-luvun alussa, lähteiden määrä on jo suurempi. Arin välittämää tietoa onkin pidetty suhteellisen tarkkana. Ari myös perusti tekstinsä sellaisten henkilöiden kertomuksille, joita hän piti omien sanojensa mukaan luotettavina, viisaina, hyvämuistisina ja totuudenmukaisina. Suuri osa "Islantilaisten kirjan" kuvaamista islantilaisista merkkihenkilöistä ja Arin henkilölähteistä oli kuitenkin jollain tavalla sukua Arille tai kuului hänen lähipiiriinsä.


title: Islantilaisten kirja

text: Ari mainitsee lähteekseen esimerkiksi opettajansa Teitr Isleifssonin. Tämän ja kasvatusisänsä Hallr Þórarinssonin (k. 1089) kautta Arille syntyi yhteys merkittävään eteläislantilaiseen Haukdœlir-sukuun. Teitr oli myös Islannin ensimmäisen piispan Isleifr Gizurarsonin (k. 1080) poika. Hänen sukunsa oli lahjoittanut kotitilansa Skálaholtin Islannin ensimmäisen piispanistuimen käyttöön ja vaikutti vielä 1100-luvun alkupuolella siihen, ketkä valittiin seuraaviksi piispoiksi. Ari todennäköisesti tunsi henkilökohtaisesti myös Teitrin veljen Gizurrin, josta tuli Skálholtin toinen piispa isänsä jäljeen.


title: Islantilaisten kirja

text: Osa Arin tiedoista oli peräisin hänen enoltaan Þorkell Gellissonilta sekä sukulaisnaiseltaan Þuríðrilta, joka oli 1000-luvun taitteessa eläneen päällikön (isl. "goði") Snorri Þorgrímssonin tytär ja Arin isänpuoleisen isoäidin serkku. Näiden tiedot taas ovat pohjautuneet vanhempien aikojen osalta myös suvun varhaisempien, Arin aikana jo edesmenneiden henkilöiden kertomaan.


title: Nicolas Beaudin

text: Nicolas Beaudin (s. 7. lokakuuta 1999 Châteauguay, Québec, Kanada) on kanadalainen jääkiekkopuolustaja, joka pelaa QMJHL-joukkue Drummondville Voltigeursissa. Hänellä on tulokassopimus NHL-joukkue Chicago Blackhawksinin kanssa. Seura varasi Beaudinin ensimmäisellä kierroksella 27. pelaajana kesällä .


title: Nicolas Beaudin

text: "The Sports Forecaster" -sivuston mukaan Beaudin on laadukas kiekollinen puolustaja, joka luistelee hyvin ja syöttää erinomaisesti. Hän erottuu edukseen ennen kaikkea visiollaan ja peliälyllään. Beaudin kykenee tekemään paljon pisteitä ja hän antaa fiksuja ja riskittömiä syöttöjä omassa puolustuspäässä. Beaudin ei kuitenkaan ole kovin isokokoinen ja hänen tulisi lisätä massaa ja voimaa. Beaudinilla on kehitettävää myös luistelunopeudessa.


title: Nicolas Beaudin

text: Jatkoaika.com -verkkolehden toimittaja Lassi Alasen mukaan Beaudin on erittäin fiksu kahden suunnan puolustaja, joka liikkuu sulavasti ja avaa peliä tehokkaasti. Alasen mukaan hänellä on erinomainen peliäly ja maksimipotentiaalin saavuttaessaan Beaudin voi nosuta Blackhawksin kolmospuolustajaksi, joka pystyy tekemään tulosta ylivoimalla.


title: Nicolas Beaudin

text: Beaudin on itse maininnut ottavansa mallia Jake Gardinerin pelaamisesta.


title: Nicolas Beaudin

text: Beaudin vietti juniorivuotensa pääosin kotikaupungissaan Québecin Châteauguayssa. Hän oli kaudella 2014–2015 Châteauguay Grenadiersin tehokkain puolustaja tehoilla 3+21=24. Beaudin voitti myös QMAAA:n pudotuspelien puolustajien pistepörssin tehoilla 1+12=13. Hän voitti kauden päätteeksi sarjan mestaruuden ja Telus Cupin hopeaa.


title: Nicolas Beaudin

text: Drummondville Voltigeurs varasi Beaudinin 39. pelaajana QMJHL:n varaustilaisuudessa 2015. Hän aloitti kauden 2015–2016 Grenadiersissa, jonka sisäisen tehotilaston Beaudin voitti lukemalla +19. Hän siirtyi kesken kauden kuitenkin Voltigeursin vahvuuteen ja teki 26 runkosarjaottelussa yhden syöttöpisteen ja kolmessa playoff-ottelussa yhden maalin. Kaudella 2016–2017 Beaudin oli tehoilla 5+36=41 joukkueen paras syöttäjä, neljänneksi paras pistemies ja tehokkain puolustaja. Kaudella 2017–2018 hän voitti pelipaikastaan huolimatta Voltigeursin sisäisen piste- ja syöttöpörssin tehoilla 12+57=69, joilla Beaudin jakoi koko QMJHL:n puolustajien pistepörssin toisen sijan Acadie-Bathurst Titanin Noah Dobsonin ja Sherbrooke Phoenixin Thomas Grégoiren kanssa edellään vain Chicoutimi Saguenéensia ja Acadie-Bathurst Titania edustanut Olivier Galipeau. Pudotuspeleissä hän oli tehoilla 3+8=11 Voltigeursin paras syöttäjä ja Beaudin jakoi joukkueen sisäisen pistepörssin voiton Joe Velenon kanssa. Hänet valittiin kauden päätteeksi QMJHL:n toiseen tähdistökentälliseen.


title: Nicolas Beaudin

text: Chicago Blackhawks varasi Beaudinin ensimmäisellä kierroksella 27. pelaajana . Seura sai varausvuoron pelaajakaupassa Nashville Predatorsilta ja varasi häntä aiemmin ensimmäisellä kierroksella myös puolustaja Adam Boqvistin (8. varaus). Saman vuoden marraskuussa Beaudin teki Blackhawksin kanssa kolmivuotisen tulokassopimuksen.


title: Nicolas Beaudin

text: Beaudin on pelannut nuorten maaotteluita.


title: Ala-Penikka

text: Ala-Penikka on osa Penikat-vaarajonoa. Penikat kuuluvat osaksi Kivalot-vaaramuodostelmaa. Penikat sijaitsevat Martimoaavan soidensuojelualueella, joka sijaitsee Keminmaan ja Simon pohjoisosissa. Penikoihin kuuluu Yli-Penikka, Keski-Penikka ja Ala-Penikka-vaarat.


title: Ala-Penikka

text: Se sijaitsee Simon pohjoisosassa noin 16 kilometriä Viantiestä pohjoiseen.


title: Ala-Penikka

text: Ala-Penikan rantakerrostuma syntyi mannerjäätikön reunan peräännyttyä noin 10 400 vuotta sitten. Ala-Penikan laki oli tuolloin noin 60 metrin syvyydessä. Maankohoamisen seurauksena vaaran laki paljastui noin 9 600 vuotta sitten. Siitä muodostui saari, joka oli alttiina kovien myrskyjen synnyttämän aallokon huuhtomiselle. Aallokon kulutus oli voimakkainta vaaran laella ja ylärinteillä, joille muodostui laajoja kalliopaljastumia ja rantakivikkoja. Maankohoamisen seurauksena vaaran rinteille syntyi sarja allekkaisia rantavalleja. Vaaran ylärinteillä rantakerrostumat koostuvat isoista kivistä ja lohkareista.


title: Ala-Penikka

text: Peruskallio on pääosin gabroa ja anortosiittia. Vaaran eteläsivulla on vähän graniittia. Vaaran juurella olevissa pirunpelloissa on lisäksi kvartsiitti-, graniitti-, emäksisiä liuske-, fylliittilohkareita ja hieman ultramafisia-, gabro-, vihreäkivi- ja dolomiittilohkareita. Kivikot koostuvat pääasiassa gabrosta, mutta kivikoissa esiintyy myös muuta kiviainesta, mm. kvartsiitteja ja joitakin dolomiittilohkareita.


title: Ala-Penikka

text: Avoimia muinaisrantakivikoita peittävät jäkälät. Tummilla kivillä on ruskeankeltaisia nystyjäkäliä. Kivien väleissä kasvaa poronjäkälää ja hirvenjäkäliä sekä useita torvijäkäliä. Kivikkoa reunustavat suopursut, vaivaiskoivut ja käkkyräiset männyt. Metsänreunassa kivikot muuttuvat sammalpeitteisiksi. Kvartsiittikiviä peittävät eri karttajäkälät varsinkin keltakarttajäkälät, kiventierat ja nystyjäkälät.


title: Ala-Penikka

text: Kallionraoissa viihtyy sanikkaista kallioimarre ja metsäimarre. Kallion lakia peittävät sammalien ohella monet hirvenjäkälät, lumijäkälät, okajäkälät ja torvijäkälät. Paikoin kuivemmilla paikoilla kasvaa ketunliekoa.


title: Ala-Penikka

text: Puiden lahottajista alueelta on havaittu mm. riekonkääpä, sirppikääpä, metsäkasveista karjalanruusu ja suolajeista suopunakämmekkä.


title: Ala-Penikka

text: Kallioiden välejä peittävät varvikot, vaivaiskoivut ja puista raita. Siellä täällä on mäntyjä ja keloja. Kalliovaarojen välissä ja alarinteillä on enimmäkseen vanhoja kuusikoita ja ylempänä mäntyvaltaisia kuivahkoja kankaita.


title: Ala-Penikka

text: Ala-Penikan vaara toimii etelästä ja kaakon suunnasta tuleville muuttolinnuille maamerkkinä, johon suunnata muuttonsa. Alueelta on tehty havaintoja maakotkasta vuosittain.


title: Keski-Penikka

text: "Keski-Penikka" on osa Penikat vaarajonoa. Penikat kuuluvat osaksi Kivalot-vaaramuodostelmaa. Penikat sijaitsevat Martimoaavan soidensuojelualueella, joka sijaitsee Keminmaan ja Simon pohjoisosissa. Penikoihin kuuluu Yli-Penikka, Keski-Penikka ja Ala-Penikka vaarat.


title: Keski-Penikka

text:
Sijainti: Keminmaan pohjoisosassa noin kuusi kilometriä Puukkokummusta etelälounaaseen.
Keski-Penikan rantakerrostuma syntyi mannerjäätikön reunan peräännyttyä noin 10 400 vuotta sitten. Keski-Penikan laki oli tuolloin yli 30 metrin syvyydessä. Maankohoamisen seurauksena vaaran laki paljastui noin 9 600 vuotta sitten. Siitä muodostui saari, joka oli alttiina myrskyjen synnyttämän aallokon huuhtomiselle, joka muodosti laajoja kalliopaljastumia ja rantakivikkoja vaaran laelle.


title: Keski-Penikka

text: Maankohoamisen seurauksen vaaran rinteille syntyi sarja allekkaisia rantavalleja. Vaaran ylärinteillä rantakerrostumat koostuvat isoista kivistä ja lohkareista.


title: Keski-Penikka

text: Rantakivikot koostuvat pääasiassa gabrosta. Muodostumassa on myös länsiluoteesta paikalle kuljettamaa kiviainesta, mm. kvartsiitteja. Peruskallio on pääosin gabroa, joka asteittain muuttuu anortosiitiksi ja kaakkoispuolella ultramafisiksi kiviksi. Vaaran itäpuolen kivikko on osin louhikkoa ja kauempana kalliosta pienikivistä lohkareikkoa. 90% itäpuolen kivikosta on ultramafista kiveä.


title: Keski-Penikka

text: Kallioharjanteita peittävät sammal- ja jäkäläpatjat. Kvartsiittikivillä viihtyvät eri karttajäkälät. Graniittikiviä taasen peittävät pääosin karttajäkälät ja niiden väliin työntyy nystyjäkäliä. Paikoin kivien pinnoilla on myös napajäkäliä ja tinajäkäliä. Itärinteen kivikkoa reunustavat ultramafiset kalliojärkäleet, joiden raoissa kasvaa runsaasti kallioimarretta, karvakiviyrttiä.


title: Keski-Penikka

text: Itärinteellä kasvaa runsaasti pohjansinivalvattia ja hiirenporrasta, metsäkurjenpolvea ja metsäkortetta. Loivilla seinämillä on metsälauhaa. Jäkälistä kalliolla kasvaa kalliolaakajäkälää, pahtanystyjäkälää, sammallaakajäkälää, suomulimijäkälää. Varvikko koostuu mustikasta ja juolukasta.


title: Keski-Penikka

text: Kallioiden välisissä notkelmissa kasvaa pihlajia ja haapoja .


title: Keski-Penikka

text: Vaaraa läheisyydessä suurinosa metsistä on uutta kangaskuusikoita. Paikoin on pieniä lehtomaisia kangas alueita ja yksittäisiä lehtoja. Kallioiset metsät ovat enimmäkseen kitukasvuisia männiköitä. Itärinteellä on kuusivaltaisia lehtomaista kangasta tai lehtometsää. Laella on harvapuustoisia metsäpainanteita, joissa kasvaa käkkyräisten mäntyjen ohella hieskoivuja, haapoja ja pihlajia.


title: Keski-Penikka

text: Keski-Penikan laella sijaitsee 2009 vuonna rakennettu Kivalon-autiotupa sekä vanha palovartijan torni, joka toimii nykyään näköalatornina. Keski-Penikan laella ei ole vesipistettä, mutta vaaran vieressä on Kivalon Jääkärikämppä-päivätupa, jonka läheisyydessä on lähdepuro.


title: Keski-Penikka

text: Keski-Penikalle kulkee lyhyt, mutta vaativa Keski-Penikan näkötornin-retkeilyreitti. Reitti alkaa Kivalon P-paikalta ja reitin pituus on noin kaksi kilometriä suuntaansa. Reitti on lyhyt, mutta vaativuutta lisää pirupelto, jonka läpi reitti kulkee.


title: Kioton metro

text: Kioton metro () on Japanin Kioton kaupunkia palveleva metrojärjestelmä. Sitä hallinnoi Kioton kaupungin liikennelaitos (). Järjestelmään kuuluu kaksi linjaa, Karasuma-linja ja Tōzai-linja, joiden yhteispituus on 31,2 kilometriä ja joilla on 32 asemaa. Vuonna 2015 Kioton metro kuljetti noin 136 miljoonaa matkustajaa; päivässä matkustajia oli keskimäärin noin 372 000.


title: Kioton metro

text: Kioton metron rakentaminen kaupungin julkisen liikenteen runkoverkoksi aloitettiin vuonna 1974, samalla kuin kaupungin raitioliikennettä alettiin ajas. Viimeinen raitiolinja lakkautettiin vuonna 1978. Metron Karasuma-linjan ensimmäisen, 6,6 kilometrin mittaisen osuuden rakennustyöt kestivät kuusi ja puoli vuotta ja se avattiin liikenteelle toukokuussa 1981. Sen jälkeen linjaa pidennettiin useaan otteeseen, viimeksi vuonna 1997, jolloin avattiin myös Tōzai-linjan ensimmäinen 12,7 kilometrin mittainen osuus. Tōzai-linjaa laajennettiin vuosina 2004 ja 2008, jolloin verkosto saavutti nykyiset mittansa.


title: Kioton metro

text: Kioton metroon kuuluu kaksi linjaa. Karasuma-linja on pohjois–eteläsuuntainen linja, joka kulkee Kokusaikaikanin metroasemalta Kioton kansainväliseltä kokouskeskukselta kaupungin keskustan halki Kioton rautatieasemalle ja siitä etelään Takedaan, jossa se kohtaa Kintetsu-rautateiden Kioto-linjan. Tōzai-linja vuorostaan kulkee kaupungin keskustan halki lännestä itään, kääntyy etelään Yamashinan suuralueella ja jatkaa Rokujizōhon, jossa on vaihtoyhteys JR Nishi-Nihonin Nara-linjalle. Kaksi metrolinjaa risteävät toistensa kanssa Karasuma-Oiken metroasemalla.


title: Kioton metro

text: Kioton metro harjoittaa vastavuoroista läpiajoliikennettä muiden rautatieyhtiöiden linjoille: Karasuma-linjalta Kintetsun Kioto-linjalle Naran suuntaan ja Tōzai-linjalta Keihanin Keishin-linjalle Ōtsuun.


title: Taikaa

text: Taikaa on suomalaislaulaja Dannyn alkusyksystä 1997 julkaistu albumi. Sen kappale ”Läpi harmaan kiven” on tehty 80-vuotisen Suomen kunniaksi, ja Danny teki myös Läpi harmaan kiven -nimisen Enson työntekijöille suunnatun konserttikiertueen elo-syyskuussa. Levyn nimikappale ”Taikaa” muodostui radiohitiksi.


title: Taikaa

text: Albumi oli Dannyn viimeinen, josta julkaistiin C-kasettiversio.


title: Phil Brown

text: Phil Brown -nimisiä henkilöitä ovat:


title: Miglitoli

text: Miglitoli (CHNO) on aminosokereihin kuuluva orgaaninen yhdiste. Yhdistettä voidaan käyttää lääketieteessä diabeteksen hoitoon.


title: Miglitoli

text: Miglitoli on puolisynteettinen deoksinojirimysiinin johdannainen. Huoneenlämpötilassa se on kiteistä ainetta. Miglitoli on α-glukosidaasientsyymin inhibiittori. Entsyymin toiminnan estymisen vuoksi polysakkaridien pilkkoutuminen esimerkiksi glukoosiksi hidastuu. Tämän seurauksena verensokeritason muutokset eivät ole yhtä suuria. Miglitolia voidaan käyttää ainoana kakkostyypin lääkehoitona, mutta tyypillisempää on, että sitä käytetään yhdessä muiden lääkeaineiden kanssa.


title: Miglitoli

text: Tyypillisimpiä miglitolin aiheuttamia haittavaikutuksia ovat vatsavaivat kuten vatsakipu, turvotus, ripuli ja ilmavaivat. Haittavaikutukset ovat tyypillisimpiä hoidon alkaessa.


title: Bromoksiniili

text: Bromoksiniili tai bromoksyniili (CHNBrO) on aromaattisiin nitriileihin kuuluva orgaaninen yhdiste. Yhdistettä käytetään maataloudessa rikkaruohomyrkkynä.


title: Bromoksiniili

text: Huoneenlämpötilassa bromoksiniili on väritöntä kiteistä ainetta. Yhdiste liukenee veteen vain vähäisessä määrin ja liukenee paremmin orgaanisiin liuottimiin kuten etanoliin, asetoniin ja tetrahydrofuraaniin. Bromoksiniilin herbisidiset ominaisuudet perustuvat siihen, että se estää osana fotosynteesiä olevia auringonvalon aktivoimia hapetus–pelkistys- ja fosforylaatioreaktioita. Tämän lisäksi se estää hapettavaa fosforylaatiota. Yhdiste on lievästi myrkyllistä nisäkkäille, mutta hyvin myrkyllistä linnuille ja kaloille.


title: Bromoksiniili

text: Bromoksiniiliä valmistetaan natriumhypobromiitin ja p-hydroksibentsonitriilin välisellä reaktiolla. Yhdistettä käytetään rikkaruohomyrkkynä muun muassa vilja-, sipuli-, valkosipuli- ja pellavapelloilla sekä nurmilla. Yhdiste levitetään jauheena tai liuoksena. Bromoksiniili on sallittu käytettäväksi rikkaruohomyrkkynä muun muassa Yhdysvalloissa ja Euroopan unionin alueella.


title: Vadelmaketoni

text: Vadelmaketoni (CHO) on aromaattinen fenoleihin ja ketoneihin kuuluva orgaaninen yhdiste. Yhdistettä käytetään elintarvikkeissa aromiaineena ja hajusteissa.


title: Vadelmaketoni

text: Huoneenlämpötilassa vadelmaketoni on väritöntä kiteistä ainetta. Sillä on vadelmainen haju ja maku. Yhdiste liukenee vain vähäisessä määrin veteen, mutta liukenee orgaanisiin liuottimiin kuten etanoliin tai propyleeniglykoliin.


title: Vadelmaketoni

text: Vadelmaketonia esiintyy useiden kasvien hedelmissä, esimerkiksi vadelmassa, mansikassa ja ananaksessa. Se on yksi tärkeimpiä vadelman aromin komponenteista. Kasvit muodostavat vadelmaketonia malonyylikoentsyymi-A:sta ja p-kumaryylikoentsyymi-A:sta. Ensimmäisessä vaiheessa bentsaaliasetonisyntaasientsyymi kondensoi nämä lähtöaineet p-hydroksibentsaaliasetoniksi, jonka eräs reduktaasientsyymi pelkistää vadelmaketoniksi.


title: Vadelmaketoni

text: Vadelmaketonia voidaan valmistaa p-hydroksibentsaldehydin ja asetonin välisellä aldolikondensaatioreaktiolla. Tätä reaktiota katalysoivat vahvat emäkset. Reaktiossa muodostuu p-hydroksibentsaaliasetonia, joka pelkistetään vedyttämällä vadelmaketoniksi. Yhdistettä voidaan valmistaa myös fenolin ja metyylivinyyliketonin välisellä Friedel–Crafts-alkylointireaktiolla.


title: Vadelmaketoni

text: Vadelmaketonia käytetään ainesosana hajusteissa ja aromiaineissa haluttaessa tuotteeseen vadelmankaltaista aromia tai tuoksua.


title: Vadelmaketoni

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 2,3-butaanidioli

text: 2,3-butaanidioli (CHO) on dioleihin eli kaksi hydroksyyliryhmää sisältäviin alkoholeihin kuuluva orgaaninen yhdiste. Yhdistettä käytetään liuottimena ja orgaanisen kemian synteesien lähtöaineena.


title: 2,3-butaanidioli

text: 2,3-butaanidioli on huoneenlämpötilassa väritöntä ja siirappimaista nestettä. Yhdisteellä on kolme stereoisomeeria, jotka ovat optisesti aktiiviset (+)- ja (-)-enantiomeerit sekä optisesti inaktiivinen mesoisomeeri. Aine liukenee erittäin hyvin veteen ja polaarisiin orgaanisiin liuottimiin kuten etanoliin ja asetoniin. 2,3-butaanidioli voidaan hapettaa asetoiiniksi tai diasetyyliksi. Yhdiste reagoi karboksyylihappojen kanssa estereiksi ja aldehydien ja ketonien kanssa asetaaleiksi.


title: 2,3-butaanidioli

text: 2,3-butaanidiolia muodostuu sivutuotteena sokerien käymisessä ja tähän perustuivat varhaisimmat yhdisteen valmistusmenetelmät. Nykyään valmistus perustuu 2,3-buteenioksidin hydrolyysiin emäksisissä olosuhteissa. Reaktiossa muodostuu eri stereoisomeerien seos.


title: 2,3-butaanidioli

text: 2,3-butaanidiolia käytetään väriaineiden, kumien ja hartsien liuottamiseen. Yhdistettä käytetään myös ristisitojana valmistettaessa eräitä polyuretaanimuoveja ja siitä valmistetaan myös polyestereitä, hartseja ja muovinpehmentimiä.


title: Reisjärven seurakunta

text: Reisjärven seurakunta on Reisjärven kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Reisjärven seurakunta

text: Reisjärven seurakunta perustettiin 1600-luvulla Kalajoen seurakuntaan kuuluneeksi rukoushuonekunnaksi. Vuonna 1826 se muutettiin kappeliseurakunnaksi, ja sellaisena se kuului vuodesta 1838 lähtien Haapajärven seurakuntaan. Itsenäiseksi seurakunnaksi se muutettiin vuonna 1876.


title: Sievin seurakunta

text: Sievin seurakunta on Sievin kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Sievin seurakunta

text: Sievin seurakunta perustettiin vuonna 1650 Kalajoen seurakuntaan kuuluneeksi rukoushuonekunnaksi. Vuonna 1702 se muutettiin kappeliseurakunnaksi ja vuonna 1862 itsenäiseksi seurakunnaksi.


title: Haapajärven seurakunta

text: Haapajärven seurakunta on Haapajärven kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Haapajärven seurakunta

text: Haapajärven seurakunta perustettiin Kalajoen seurakuntaan kuuluvana kappeliseurakuntana vuonna 1693. Itsenäiseksi seurakunnaksi se muodostettiin vuonna 1838.


title: Nivalan seurakunta

text: Nivalan seurakunta on Nivalan kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Nivalan seurakunta

text: Nivalan seurakunta perustettiin Kalajoen seurakuntaan kuuluneena rukoushuonekuntana vuonna 1682. Vuonna 1802 se muutettiin kappeliseurakunnaksi, ja vuodesta 1838 lähtien se kuului kappeliseurakuntana Haapajärven seurakuntaan. Itsenäiseksi seurakunnaksi se tuli vuonna 1868.


title: Pyhäjoen seurakunta

text: Pyhäjoen seurakunta on Pyhäjoen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Pyhäjoen seurakunta

text: Pyhäjoki kuului keskiajalla Saloisten historiaan, mutta vuonna 1573 se muodostettiin itsenäiseksi seurakunnaksi. Siitä ovat myöhemmin eronneet Pyhäjärven, Haapaveden, Oulaisten, Kärsämäen ja Merijärven seurakunnat.


title: Haapaveden seurakunta

text: Haapaveden seurakunta on Haapaveden kaupungissa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Haapaveden seurakunta

text: Haapaveden seurakunta perustettiin Pyhäjoen seurakuntaan kuuluneena kappeliseurakuntana vuonna 1645. Silloin sen nimenä oli Haapajärvi. Itsenäiseksi seurakunnaksi se muutettiin vuonna 1863, jolloin se samalla sai nykyisen nimensä.


title: Kärsämäen seurakunta

text: Kärsämäen seurakunta on Kärsämäen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan.


title: Kärsämäen seurakunta

text: Kärsämäki perustettiin Pyhäjokeen kuuluneena kappeliseurakuntana vuonna 1774. Itsenäiseksi seurakunnaksi se tuli vuonna 1856.


title: Hailuodon seurakunta

text: Hailuodon seurakunta on Hailuodon kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan.


title: Hailuodon seurakunta

text: Hailuodon seurakunta oli keskiajalla Saloisten seurakuntaan kuulunut kappeliseurakunta, mutta vuonna 1573 se muodostettiin itsenäiseksi seurakunnaksi.


title: Hämeenkyrön seurakunta

text: Hämeenkyrön seurakunta on seurakunta Pirkanmaalla, Hämeenkyrön kunnassa. Seurakunta kuuluu Tampereen hiippakunnassa Hämeenkyrön rovastikuntaa. Jäseniä seurakunnassa vuonna 2017 oli 8 050 eli noin 76 prosenttia Hämeenkyrön väestöstä.


title: Hämeenkyrön seurakunta

text: Hämeenkyrö on keskiajalla todennäköisesti ollut Karkun seurakuntaan kuulunut kappeliseurakunta, mutta se mainitaan itsenäisenä seurakuntana jo 1300-luvulla.


title: Buteenidioli

text: Buteenidioli (CHO) on tyydyttymättömiin dioleihin eli kaksi hydroksyyliryhmää sisältäviin alkoholeihin kuuluva orgaaninen yhdiste. Yhdistettä käytetään orgaanisen kemian synteesien lähtöaineena.


title: Buteenidioli

text: Huoneenlämpötilassa buteenidioli on väritöntä tai hieman kellertävää viskoosia nestettä. Yhdisteellä esiintyy cis-trans-isomeriaa ja cis-isomeeri on tavanomaisempi. Yhdiste liukenee erittäin hyvin veteen ja moniin orgaanisiin liuottimiin kuten etanoliin, dietyylieetteriin ja asetoniin. Buteenidioli reagoi alkoholeille tyypillisillä tavoilla ja muodostaa esimerkiksi polyestereitä dikarboksyylihappojen kanssa reagoidessaan. Yhdisteen kaksoissidos voidaan pelkistää vedyttämällä. Yhdiste reagoi aldehydien kanssa muodostaen rengasrakenteisia asetaaleja, happojen kanssa muodostaen dihydrofuraania ja reaktiivisten dieenien kanssa Diels–Alder-reaktiolla.


title: Buteenidioli

text: Buteenidiolia valmistetaan pelkistämällä butyynidiolia vedyttämällä. Katalyyttinä käytetään palladiumin ja sinkin seosta. Näin syntyy cis-isomeeria. Toinen tapa on etyylin ja formaldehydin välinen reaktio. Trans-buteenidiolia voidaan valmistaa hydrolysoimalla trans-1,4-dikloori-2-buteenia. Buteenidiolin cis-isomeeria käytetään muiden orgaanisten yhdisteiden valmistamiseen. Siitä valmistetaan muun muassa hyönteismyrkkynä käytettävää endosulfaania, B-vitamiinia, hartseja ja muovinpehmentimiä. Trans-isomeerillä ei ole merkittäviä käyttökohteita.


title: Lumijoen seurakunta

text: Lumijoen seurakunta on Lumijoen kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan.


title: Lumijoen seurakunta

text: Lumijoki muodostettiin 1600-luvulla Limingan seurakuntaan kuuluneeksi kappeliseurakunnaksi. Itsenäiseksi seurakunnaksi se muutettiin vuonna 1917.


title: Jämijärven seurakunta

text: Jämijärven seurakunta on entinen Suomen evankelis-luterilaisen kirkon seurakunta, joka sijaitsi Satakunnan maakunnassa, Jämijärven kunnassa. Seurakunta kuului Tampereen hiippakunnassa Hämeenkyrön rovastikuntaa. Kirkkoherrana toimi Jorma Pitkänen. Jäseniä seurakunnassa vuonna 2017 oli 1 654, kirkkoon kuului 88,6 prosenttia kunnan väestöstä.


title: Jämijärven seurakunta

text: Jämijärven seurakunta perustettiin Ikaalisten seurakuntaan kuuluneena rukoushuonekuntana vuonna 1852. Vuonna 1863 se muutettiin kappeliseurakunnaksi. Ensimmäiseksi kappalaiseksi valittiin Pirkkalan apulaispastori Wilhelm Carlsson, joka muutti paikkakunnalle vasta vuonna 1865. Päätös itsenäisen seurakunnan perustamisesta tehtiin vuonna 1899 mutta päätös astui voimaan vasta vuonna 1908. Ensimmäisenä kirkkoherrana toimi Juho Vihtori Leppä.


title: Jämijärven seurakunta

text: Jämijärven seurakunta yhdistyi vuoden 2019 alkaessa Kankaanpään seurakuntaan. Jämijärveläiset vaihtavat samalla myös hiippakuntaa Tampereen hiippakunnasta Turun arkkihiippakuntaan. Seurakuntaliitokseen ei liity kuntaliitosta, vaan Jämijärvi jatkaa omana kuntanaan.


title: Ylöjärven seurakunta

text: Ylöjärven seurakunta on seurakunta Pirkanmaalla, Ylöjärven kaupungissa. Seurakunta kuuluu Tampereen hiippakunnassa Hämeenkyrön rovastikuntaa. Kirkkoherrana toimii Kimmo Reinikainen. Jäseniä seurakunnassa vuonna 2017 oli 24 332 eli 74 % Ylöjärven asukkaista.


title: Ylöjärven seurakunta

text: Ylöjärven seurakunta perustettiin Pirkkalan seurakuntaan kuuluneena rukoushuonekuntana vuonna 1779. Vuonna 1841 se muutettiin kappeliseurakunnaksi ja vuonna 1899 itsenäiseksi seurakunnaksi. Ylöjärven seurakuntaan on liitetty Viljakkalan (2007) ja Kurun (2009) seurakunnat vastaavien kuntaliitosten yhteydessä.


title: Nokian seurakunta

text: Nokian seurakunta on seurakunta Pirkanmaalla, Nokian kaupungissa. Seurakunta kuuluu Tampereen hiippakunnassa Hämeenkyrön rovastikuntaan. Kirkkoherrana toimii Lauri Salminen. Vuonna 2017 seurakunnassa oli 23 143 jäsentä, 69,5 % nokialaisista.


title: Kangasalan seurakunta

text: Kangasalan seurakunta on seurakunta Pirkanmaalla, Kangasalan kaupungissa. Seurakunta kuuluu Tampereen hiippakunnassa Kangasalan rovastikuntaa. Kirkkoherrana toimii Seppo Jarva. Jäseniä seurakunnassa vuonna 2017 oli 23 701, kirkkoonkuulumisprosentti oli 75,4 %.


title: Kangasalan seurakunta

text: Kangasala on keskiajalla kuulunut Pirkkalan seurakuntaan, mutta se erotettiin itsenäiseksi seurakunnaksi jo vuonna 1366. Siitä on myöhemmin erotettu Kuhmalahden seurakunta.


title: Säilöönottoyksikkö

text: Säilöönottoyksikkö on Maahanmuuttoviraston alainen keskus, johon voidaan ottaa säilöön esimerkiksi kielteisen päätöksen saanut turvapaikanhakija, joka yrittää vaikeuttaa käännytystään. Suomessa on kaksi säilöönottoyksikköä, jotka sijaitsevat Helsingissä ja Joutsenossa.


title: Pälkäneen seurakunta

text: Pälkäneen seurakunta on seurakunta Pirkanmaalla, Pälkäneen kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Jari Kemppainen. Jäseniä seurakunnassa vuonna 2017 oli 5 184 . Kirkkoonkuulumisprosentti Pälkäneellä oli 78,9 %.


title: Pälkäneen seurakunta

text: Pälkäne on ollut itsenäinen seurakunta vuodesta 1445 lähtien. Sitä ennen se oli Kangasalan seurakuntaan kuulunut kappeliseurakunta.


title: Liimo

text: Liimo on muun muassa seuraavien henkilöiden sukunimi:


title: Simo Laurila

text: Simo H. Laurila (15. tammikuuta 1920 – 24. elokuuta 1996) oli suomalainen fotogrammetrian professori. Hän toimi Havaijin yliopiston geologian ja geofysiikan osaston professorina.


title: Simo Laurila

text: Yhdysvalloissa oli 1960-luvulla kolmessa neljästä arvostetusta geodesian tutkimuslaitoksesta suomalainen johtaja, ja yksi heistä oli Laurila.


title: RN Giuseppe Miraglia (1923)

text: RN Giuseppe Miraglia () oli Italian kuninkaallisen laivaston vesilentokoneiden emälaiva.


title: RN Giuseppe Miraglia (1923)

text: Alukselle oli mahdollista sijoittaa jopa 17 vesilentokonetta (alunperin Macchi M.18 ja myöhemmin IMAM Ro.43), ja se oli varustettu kahdella katapultilla.


title: RN Giuseppe Miraglia (1923)

text: Aluksen köli laskettiin 5. maaliskuuta 1921 junalautta "Cittá di Messinana", jonka suunniteltu käyttäjä oli Italian valtion rautatieyhtiö Ferrovie dello Stato Italiane. Alus laskettiin vesille 20. joulukuuta 1923 ja laivasto lunasti aluksen pian tämän jälkeen. Muutostyöt vesilentokoneiden emälaivaksi aloitettiin välittömästi. Vuonna 1925 aluksen ollessa jo lähes valmis se kaatui myrskyssä. Umberto Pugliesen johtama ryhmä nosti hylyn ja se kunnostettiin. Alus otettiin palvelukseen 1. marraskuuta 1927.


title: RN Giuseppe Miraglia (1923)

text: "Giuseppe Miraglia" osallistui toiseen Italian ja Etiopian väliseen sotaan ja Espanjan sisällissotaan. Toisessa maailmansodassa selvittyään Taranton taistelusta alus jatkoi palvelustaan Välimerellä. Italian antaudutta ja aselevon astuttua voimaan "Giuseppe Miraglia" siirtyi laivaston pääosan mukana Maltalle internoitavaksi.


title: RN Giuseppe Miraglia (1923)

text: Britannian kuninkaallisen laivaston torpedoveneiden emälaivan "HMS Viennan" vaurioiduttua korjauskelvottomaksi Saksan ilmavoimien ilmahyökkäyksessä Barin satamaan 2. joulukuuta 1943 ja sitä seuranneen sinappikaasuonnettomuuden seurauksena laivasto kiinnostui "Giuseppe Miragliasta" korvaajana.


title: RN Giuseppe Miraglia (1923)

text: Sotatoimien päätyttyä alus kuljetti italialaisia sotavankeja takaisin Italiaan, minkä jälkeen sitä käytettiin majoitusaluksena Tarantossa. Alus romutettiin 1950.


title: Lempäälän seurakunta

text: Lempäälän seurakunta on seurakunta Pirkanmaalla, Lempäälän kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Mikko Oikarinen. Vuonna 2017 seurakunnassa oli 17 123 jäsentä. .


title: Lempäälän seurakunta

text: Lempäälä on keskiajalla ollut Vesilahden seurakuntaan kuulunut kappeliseurakunta, mutta se on mainittu itsenäisenä seurakuntana jo vuonna 1439.


title: Hugsvinnsmál

text: Hugsvinnsmál (suom. ”viisaan laulu”) on keskiaikainen islantilainen 148 säkeistöä käsittävä runo. Se on hyvin vapaa käännös 100- tai 200-luvulta peräisin olevasta latinankielisestä "Disticha Catonis" -teoksesta, jossa isä antaa ohjeita pojalleen. Kyseinen "Disticha", jonka kirjoittajaksi on joskus virheellisesti ilmoitettu Cato, oli suosittu oppikirja keskiajalla. Se käännettiin usealle länsieurooppalaiselle kansankielelle. "Disticha catonis" on tunnettu Islannissa ainakin 1100-luvun puolivälissä, sillä teos mainitaan ja sitä siteerataan tuolloin kirjoitetussa ensimmäisessä islannin kieliopissa (isl. "Fyrsta málfræðiritgerðin"). "Distichan" käännöksen lisäksi "Hugsvinnsmálin" islantilainen kirjoittaja on kuitenkin lisännyt runoon osioita myös joistain muistakin lähteistä. Runo on todennäköisesti laadittu 1200-luvulla, mutta tutkijoiden näkemykset siitä, tehtiinkö "Distichan" käännös vuosisadan ensimmäisellä vai jälkipuoliskolla, vaihtelevat. "Hugsvinnsmália" ei ole suomennettu.


title: Hugsvinnsmál

text: "Hugsvinnsmálin" kääntäjää ei tunneta. Esimerkiksi Björn M. Ólsen (1915) on esittänyt, että kääntäjä olisi ollut sama henkilö, joka kirjoitti myös uskonnollisen runon nimeltä "Sólarljóð" (suom. ”Aurinkolaulu”). Kyseisessä runossa edesmennyt isä opastaa uninäyssä poikaansa, ja aurinko symboloi todennäköisesti Kristusta. Myös "Hugsvinnsmál" on luonteeltaan kristillinen, vaikka sen esikuvana ollut latinankielinen teksti onkin syntynyt ympäristössä, jossa kristinuskosta ei vielä ollut tullut valtauskonto.


title: Hugsvinnsmál

text: "Hugsvinnsmálissa" "Distichan" islanninkielinen käännös on tehty runomuotoon. Se seuraa "ljóðaháttr"-runomittaa, joka on tyypillinen Runo-Eddan ns. mystistä viisautta välittävälle runoudelle, kuten esim. "Korkean runolle" (isl. "Hávamál"). "Hugsvinnsmálin" ja "Hávamálin" välillä on myös havaittu yhteyksiä. On mahdollista, että vaikutukset ovat kulkeneet kumpaankin suuntaan tai että "Hávamál", jonka toisaalta on katsottu saaneen vaikutteita "Distichasta", on jopa ollut vaikutteiden lähde. "Hugsvinnsmál" on jättänyt jonkin verran heikkoja jälkiä myös muuhun saagakirjallisuuteen.


title: Hugsvinnsmál

text: "Hugsvinnsmál" on ollut Islannissa hyvin suosittu. Siitä on säilynyt useita kymmeniä käsikirjoituksia. Monet käsikirjoituksista eivät kuitenkaan ole säilyneet täydellisinä, ja säkeistöjen järjestys eri käsikirjoituksissa vaihtelee. "Hugsvinnsmálin" vanhin, lähes täydellisenä säilynyt käsikirjoitus on 1400-luvulta peräisin oleva 624 4to. Täydellisenä runo on säilynyt 1600-luvun lopulta peräisin olevassa käsikirjoituksessa Lbs 1199 I-IV 4to.


title: Vesilahden seurakunta

text: Vesilahden seurakunta on seurakunta Pirkanmaalla, Vesilahden kunnassa. Seurakunta kuuluu Tampereen hiippakunnassa Kangasalan rovastikuntaan. Kirkkoherrana toimii Harri Henttinen. Seurakunnassa oli 3 453 jäsentä vuonna 2017. Kirkkoonkuulumisprosentti oli 77,4 %.


title: Vesilahden seurakunta

text: Vesilahti on keskiajalla kuulunut Pirkkalan seurakuntaan, mutta se on mainittu itsenäisenä seurakuntana jo vuonna 1346. Siitä ovat myöhemmin eronneet Lempäälän ja Tottijärven seurakunnat.


title: Cole

text: Cole on englantilainen sukunimi, joka on muun muassa seuraavilla henkilöillä:


title: Hilkka Kuusela

text: Hilkka Kuusela-Berghem eli Pogostan Hilkka (18. marraskuuta 1932 Impilahti – 2. lokakuuta 1995) oli suomalainen toimittaja. Hän oli Ilomantsissa ilmestyvän Pogostan Sanomien päätoimittaja 1966–1984.


title: Hilkka Kuusela

text: Kuuselan puoliso oli vuodesta 1991 Juhani Berghem. He keräsivät yhdessä ikoneja, ja Kuuselan kuoltua Berghem hankki niitä lisää. Kokoelma sai nimekseen "Pogostan Hilikan ja Juhani Berghemin Ikonikokoelma". Berghem teki niiden perusteella samannimisen kirjan, jossa kerrotaan ikoneista yleisemminkin. Berghem lahjoitti kokoelman vuonna 2000 Joensuun taidemuseolle.


title: Hilkka Kuusela

text: Kuuselasta on tehty dokumenttielokuva "Pogostan Hilkka" (1975), jonka on toteuttanut Juhani Tiikkainen.


title: Nikolai Samokiš

text: Nikolai Semjonovitš Samokiš (, , 25. lokakuuta 1860 Nižyn – 18. tammikuuta 1944 Simferopol) oli kasakkaperillinen venäläinen ja neuvostoliittolainen maalari ja kuvittaja, joka erikoistui armeijataiteeseen ja eläinmaalaukseen. Samokiš oli ensimmäisen maailmansodan aikana kirjeenvaihtaja yhdelle suosituimmalle venäläiselle lehdelle "Solntse Rossii". Samokiš sai Stalin-palkinnon vuonna 1941. Hänet tunnetaan myös vaimonsa, kirjakuvittaja Jelena Sudkovskajan kanssa tekemästään yhteistyötä.


title: Nikolai Samokiš

text: Samokiš syntyi Nižynissä, pohjoisessa Ukrainassa vuonna 1860. Hänen isänsä oli postimies. Samokiš kasvoi Nosivkassa Ukrainassa äidinpuoleisen isoisänsä, joka kuului kasakoihin, perheen kanssa. Myöhemmin Samokiš valmistui Nižynin Prinssi Bezborodkon lyseosta. Hän ei päässyt ensimmäisellä yrityksellään Pietarin taideakatemiaan, mutta pääsi sisään myöhemmin ja opiskeli Pietarissa vuodet 1879–1885 voittaen useita palkintoja. Samokiš saavutti nopeasti menestystä: vuonna 1881 saaden kultamitallin maalauksesta "Joukkojen kotiinpaluu". Vuonna 1883 Samokiš palkittiin maalauksestaan "Vuokranisännät markkinoilla".


title: Nikolai Samokiš

text: Samokiš opiskeli Pariisissa Pietarin taideakatemian jälkeen vuosina 1885–1888. Palatessaan takaisin Venäjän keisarikuntaan, hän ja Franz Roubaud matkustivat Kaukasukselle kerätäkseen materiaalia maalauksiin Tbilisin sotahistoriallisen museon tilaamana. Samokiš maalasi kolme teosta: "Aviaran taistelu", "Jori-joen taistelu" ja "Naur-kylän suojelu", jotka nostivat hänet maineeseen maalarina. Georgiassa Samokiš avioitui tunnetun kirjakuvittaja Jelena Sudkovskajan kanssa. Samokiš ja Sudkovskaja kuvittivat yhdessä esimerkiksi teoksen "Kuolleet sielut" ja tekivät muraaleja Tsarskoje Selon juna-asemalle. Vuonna 1890 Samokiš nimettiin akateemikoksi. Vuodet 1894–1918 hän opetti Pietarin taideakatemiassa, saaden professuurin viran vuonna 1913. Samokiš matkusti Venäjän–Japanin sodan aikana rintamalle vuonna 1904 ja tuotti maalausalbumin. Vuonna 1915 Samokiš, mukanaan akatemian opiskelijoita, matkusti itärintamalle tekemään piirroksia. Venäjän vallankumouksen aikaan Samokiš ja Sudkovskaja erosivat. Sudkovskaja meni eron jälkeen Pariisiin. Vuonna 1918 taideakatemian lakkautuksen jälkeen Samokiš muutti Jaltalle silloisen Etelä-Venäjän armeijan kanssa. Jaltalta Samokiš muutti Simferopoliin vuonna 1922, jossa hän tuki taiteellisesti lahjakkaita nuoria ja järjesti kansallista huomiota herättävän taidekoulun. Vuonna 1934 Samokiš sai laajimman tilauksensa ollen konsultti valtavaan Perekopin piirityksen panoraamassa. Vuoden 1936 jälkeen Samokiš työskenteli taideinstituutissa Harkovassa Itä-Ukrainassa. Joidenkin lähteiden mukaan Samokiš oli ennen kuolemaansa pidätyksen uhassa, sillä Krimin saksalaismiehityksen aikaan vuosina 1941–1944 Samokiš myi maalauksia varsinkin saksalaisille ja romanialaisille virkamiehille ja tämä tulkittiin petokseksi. Samokiš kuoli ennen vankilaan joutumistaan vuonna 1944 Simferopolissa Neuvostoliitossa.


title: Nikolai Samokiš

text:
Tuhansien kuvitusten joukosta tunnetuimpia ovat kuvitukset Ivan Netšui-Levytskyn teokseen "Mykola Džerja", Nikolai Gogolin teokseen "Taras Bulba" ja Nikolai Kutepovin "Imperial Hunting in Russia". Samokišin töissä toistuvat usein hevoset, sillä Samokiš oli mielestään hyvä hevoset ja taistelu- teemaisissa piirroksissa. Samokiš kirjoitti myös monia kirjoja Ukrainan Zaporižžjan kasakoista.
Toisen maailmansodan jälkeen Harkovassa pidettiin suuri Samokišin varhaisten teosten näyttely. Samokišistä on myös tehty dokumentti vuonna 1996.


title: Katajalaakso

text: Katajalaakso on asuinalue Seinäjoella Alakylän kaupunginosassa. Alue sijaitsee noin viiden kilometrin päässä kaupungin keskustasta länteen päin. Katajalaaksossa sijaitsee päiväkoti ja yksi Seinäjoen seurakunnan toimipaikoista.


title: Euro Hockey Tour 2018–2019

text: Euro Hockey Tourin kausi 2018–2019 on sarjan 23. kausi. Sarjassa pelaavat Suomen, Venäjän, Ruotsin ja Tšekin miesten jääkiekkomaajoukkueet.


title: Metyylinaftaleeni

text: Metyylinaftaleeni viittaa kahteen saman aineen isomeeriin:


title: Naftyyliamiini

text: Naftyyliamiini viittaa kahteen saman aineen isomeeriin:


title: The Mandalorian

text: The Mandalorian on yhdysvaltalainen Jon Favreaun luoma Disney+-tilausvideopalveluun tuleva avaruusoopperasarja, joka sijoittuu George Lucasin luomaan "Tähtien sota" -universumiin. Sarjan tapahtumat sijoittuvat "Jedin paluun" ja "" väliin. Favreau toimii sarjan käsikirjoittajana, showrunnerina ja vastaavana tuottajana.


title: The Mandalorian

text:
Muutama vuosi Galaktisen Imperiumin romahtamisen jälkeen, mandalorialainen pyssymies, jonka elämäntapaa ovat inspiroineet Jango ja Boba Fettistä kerrotut tarinat, elää galaksin laitamilla Uuden tasavallan auktoriteetin ulkopuolella.
9. marraskuuta 2017 Walt Disney Companyn toimitusjohtaja Bob Iger paljasti, että Disney ja Lucasfilm olivat kehittämässä näyteltyä "Tähtien sota" -televisiosarjaa Disneyn tulevaan tilausvideopalveluun, näyttäessään sijoittajille neljännesvuosiraporttinsa.


title: The Mandalorian

text: 6. helmikuuta 2018 raportoitiin, että Iger oli kertonut sijoittajille Disneyn aikovan toteuttaa useamman näytellyn "Tähtien sota" -televisiosarjan, sanoen, ”Kehitämme emme vain yhtä, vaan muutamaa "Tähtien sota" -televisiosarjaa erityisesti Disneyn omalle suoraan kuluttajille suunnatulle sovellukselle. Oleme maininneet siitä ja olemme lähellä paljastaa vähintään näistä meille kehittävistä kokonaisuuksista. Koska sopimus ole vielä täysin solmittu, emme voi kertoa tarkemmin. Luulen, että tulette näkemään sentasoisen lahjakkuuden … television puolella yhtä merkittävänä.”


title: The Mandalorian

text: 8. maaliskuuta 2018 paljastettiin Jon Favreau tulisi olemaan sarjan käsikirjoittaja ja vastaava tuottaja. 10. toukokuuta 2018 Favreau vahvisti "Solo: A Star Wars Storyn" maailmanensi-illassa, että sarja sijoittuisi kolme vuotta "Jedin paluun" tapahtumien jälkeen ja että puolet ensimmäisen tuotantokauden käsikirjoituksista oli saatu valmiiksi. 5. elokuuta 2018 raportoiin, että sarjan budjetti oli 100 miljoonaa dollaria 10 jaksoa kohden. 3. lokakuuta 2018 sarjan nimeksi paljastettiin "The Mandalorian" ja samalla paljastettiin sarjan pääjuonen lähtökohta. Seuraavana päivänä paljastettiin, että sarjan muihin vastaaviin tuottajiin kuuluvat Dave Filoni, Kathleen Kennedy ja Colin Wilson. Filonin on tarkoitus myös ohjata sarjan ensimmäinen jakso, Taika Waititin, Bryce Dallas Howardin, Rick Famuyiwan ja Deborah Chow’n ollessa sarjan muut ohjaajat. 19. joulukuuta 2018 ilmoitettiin, että Ludwig Göransson säveltäisi sarjan musiikin.


title: The Mandalorian

text: Marraskuussa 2018 Pedro Pascal liittyi sarjan pääosan esittäjäksi ja sarjan muihin päärooleihin Gina Carano ja Nick Nolte. Joulukuussa 2018 näyttelijäkaartiin liittyivät myös Giancarlo Esposito, Carl Weathers, Emily Swallow, Omid Abtahi ja Werner Herzog.


title: The Mandalorian

text: Kuvausten raportoitiin alkaneen lokakuussa 2018 Etelä-Kaliforniassa. George Lucas vieraili kuvauspaikalla 19. lokakuuta 2018 Favreaun syntymäpäivän kunniaksi. 25. lokakuuta 2018 poliisille tehtiin ilmoitus, että "The Mandalorianin" kuvauspaikalta Manhattan Beach Studiosin kampusalueelta, Kaliforniasta, oli varastettu esineitä, joista ei lehdistölle tarkemmin kerrottu.


title: SMS Tegetthoff (1878)

text: SMS Tegetthoff oli Itävalta-Unkarin laivaston vuonna 1878 vesillelaskettu rannikkotaistelulaiva.


title: SMS Tegetthoff (1878)

text: Alus tilattiin Stabilimento Tecnico Triestinolta Triestestä, missä köli laskettiin 1. maaliskuuta 1875. Alus laskettiin vesille 15. lokakuuta 1878 ja valmistui 1889.


title: SMS Tegetthoff (1878)

text: Alus modernisoitiin 1893. Vuodesta 1906 alkaen alus oli rannikkopuolustusaluksena Pulassa. Alus nimettiin 1912 uudelleen "SMS Marsiksi", jotta nimi vapautuisi valmistuvalle uudelle taistelulaivalle. Alus siirrettiin koululaivaksi 1917 ja se oli proomuna seuraavasta vuodesta alkaen. Alus romutettiin Italiassa vuodesta 1920 alkaen.


title: Äänitehoste

text: Äänitehoste on elokuvanteossa mikä tahansa muu ääni kuin puhe tai musiikki. Tehoste voi olla luonnollinen eli todellisesta äänilähteestä tallennettu ääni tai keinotekoisesti aikaansaatu, oikealta tai muuten sopivalta kuulostava ääni. Ääniammattilaisten käytössä on laajoja ääniarkistoja tuhansine valmiine äänineen esimerkiksi autokolareista, lumivyöryistä, aseiden laukauksista, ovien narinoista, erilaisten puhelinten soittoäänistä ja lintujen laulusta. Jos sopivaa äänitehostetta ei helposti löydetä arkistoista, sellainen tehdään varta vasten.


title: Äänitehoste

text: Suuren yleisön virhekäsitys elokuvaäänestä on usein, että kaikki elokuvassa kuuluvat äänet on tallennettu kuvaustilanteessa kameran suuntaan osoittavalla mikrofonilla. Todellisuudessa kuvaustilanteessa tallennetaan lähinnä näyttelijöiden puhe, ja kaikki muut äänet kerätään eri lähteistä ja liitetään elokuvan ääniraidalle äänileikkausvaiheessa. Usein kuvassa näkyvä puhekin tehdään jälkiäänityksenä studiossa, jolloin kuvauksissa ei äänitetä kuin jälkituotantoa helpottava heikkolaatuinen "apuääni". Näyttelijöiden liikkeestä aiheutuvat askel- ja muut niin sanotut foley- eli synkroniäänet tehdään vasta valmiiksi leikattuun kuvaan siinä näkyvien liikkeiden tahtiin.


title: Äänitehoste

text: Äänitehosteet jaetaan kolmeen tyyppiin:


title: Äänitehoste

text: Hyvä äänitehoste on helposti tunnistettava eli äänilähdettään mahdollisimman hyvin kuvaava. Pääsääntöisesti niillä pyritään realistisen, kohtauksen miljööseen sopivan äänimaiseman luontiin, mutta taiteellisena keinona voidaan käyttää myös yllättävää hiljaisuutta: jos lähikuvassa ammutaan pistoolilla, mutta mitään laukausääntä ei kuulukaan, vaikutus voi olla sitäkin voimakkaampi.


title: Äänitehoste

text: Tehosteita käytetään kuvissa näkyvien asioiden lisäksi niihin ääniin, jotka tapahtuvat kuvan ulkopuolella. Monet ohjaajat esimerkiksi vieroksuvat väkivallan näyttämistä kuvassa. Silloin väkivallanteko voidaan kertoa pelkällä kuvan ulkopuolelta tulevalla ampumisen tai taistelun äänellä, joka yhdistetään esimerkiksi kuvaan jonkun henkilöhahmon reagoinnista tapahtumiin.


title: Volker Bruch

text: Volker Bruch (s. 9. maaliskuuta 1980 München, Saksa) on saksalainen näyttelijä, joka tunnetaan kansainvälisesti parhaiten rooleistaan historiallisissa draamasarjoissa "Sodan sukupolvi" (2013) ja "Babylon Berlin" (2017–).


title: Mether

text: Mether on muun muassa seuraavien henkilöiden sukunimi:


title: Dunblanen katedraali

text: Dunblanen katedraali on toinen Skotlannin kirkon kirkoista Dunblanessa, Keski-Skotlannissa.


title: Dunblanen katedraali

text: Katedraali on rakennettu pääosin myöhäisellä 1200-luvulla. Keskilaivan katto romahti noin vuonna 1600. Restaurointiurakka on tehty Robert Rowand Andersonin johdolla vuonna 1889. Kirkkomaalla, jota kiertää matala kivimuuri 1800-luvulta, on Lennoxin suvun hautakivi


title: Tulivuori (kirja)

text: Tulivuori on Reijo Mäen vuonna 2015 ilmestynyt 26. Vares-dekkari.